
转讜住驻讜转





	讬讬谉 讜讞讜诪抓. 讜讗''转 讜讛讗 讗诪专 诇拽诪谉 讘讛诪讜讻专 讗转 讛驻讬专讜转 (讚祝 爪讜. 讜砖诐) 讛讘讜讚拽 讗转 讛讞讘讬转 诇讛讬讜转 诪驻专讬砖 注诇讬讛 转专讜诪讛 讜讗讞''讻 谞诪爪讗转 讞讜诪抓 讻诇 讙' 讬诪讬诐 (讛专讗砖讜谞讬诐) 讜讚讗讬 转专讜诪讛 诪讻讗谉 讜讗讬诇讱 住驻拽 驻讬' 砖诇讗 转讛讗 转专讜诪转讜 转专讜诪讛 讜讗诪讗讬 讜讛讗 诇专讘谞谉 讗诪专讬' 诪讬谉 讗讞讚 讛谉 讜讬''诇 讚讛转诐 讟注诪讗 诪砖讜诐 讚诇讗 谞转讻讜讬谉 诇讛驻专讬砖 讗诇讗 讬讬谉 讜谞诪爪讗 讞讜诪抓 讚讛讜讬 讟注讜转 讗讘诇 谞转讻讜讬谉 诇讛驻专讬砖 讞讜诪抓 讛讜讬 转专讜诪讛 讜讻谉 诪砖诪注 讘转讜住驻转讗 讚转专讜诪讛 (驻''讚) 讗讘诇. 拽砖讛 讚讗诪专 讘讛讗砖讛 专讘讛 (讬讘诪讜转 讚祝 驻讟.) 讛转讜专诐 拽讬砖讜转 讜谞诪爪讗转 诪专讛 转专讜诪转讜 转专讜诪讛 讜讬讞讝讜专 讜讬转专讜诐 讜讻谉 诪谉 讛讟诪讗 注诇 讛讟讛讜专 讗诪专 讛转诐 讚讘砖讜讙讙 转专讜诪转讜 转专讜诪讛 讗注''驻 砖讟注讛 讜砖诐 驻讬专砖转讬: 诪讚讚 讜讛谞讬讞 注''讙 住讬诪讟讗 拽谞讛. 讻砖讛诪讜讻专 诪讜讚讚 讗讬讬专讬 讗注''驻 砖诪砖讬讻转 讛诪讜讻专 讗讬谞讛 诪讜注诇转 诇诇讜拽讞 讛讻讗 砖讗谞讬 讻砖诪讜讚讚 讜诪谞讬讞 注诇 讙讘讬 住讬诪讟讗 讗讘诇 诪讚讚 诇讜拽讞 驻砖讬讟讗 讜讘讛讗 诇讗 讛讜讛 住''讚 讚讗''专 讝讬专讗 砖诪讗 诇讗 砖诪注 专讘讬 讗诇讗 讘诪讜讚讚 诇转讜讱 拽讜驻转讜 讗讘诇 注诇 讙讘讬 拽专拽注 诇讗 讗注''讙 讚诪砖讬讻讛 诪讜注诇转 讘住讬诪讟讗 讻讗讬诇讜 诪讜砖讱 讘专砖讜转讜 讘诇讗 诪砖讬讻讛 诪讬讛讗 诇讗 拽谞讛 讘住讬诪讟讗: 讞爪专 讛砖讜转驻讬谉 拽讜谞讬谉 讝讛 诪讝讛. 诪砖诪注 诪转讜讱 讛诇砖讜谉 砖讛讞爪专 拽讜谞讛 讘诇讗 讝讻讬讬转 讻诇讬讜 讜诪砖诪注 诇讬讛 讚拽谞讛 讗祝 讘诇讗 诪砖讬讻讛: 转讗 砖诪注 诪讚讚 讜诇讗 诪砖讱 诇讗 拽谞讛 诪讗讬 诇讗讜 讘住讬诪讟讗. 讜拽砖讛 诇专' 讗住讬 讜讗''转 讚诇诪讗 讘讻诇讬讜 砖诇 诪讜讻专 讗讬讬专讬 讜诇讗 讛谞讬讞 注诇 讙讘讬 住讬诪讟讗 讜诪砖讜诐 讛讻讬 诇讗 拽谞讛 讜讻讬 转讬诪讗 讗讬 讘讻诇讬讜 砖诇 诪讜讻专 讛讬讻讬 诪讛谞讬讗 诪砖讬讻讛 讚讜讚讗讬 诪讛谞讬讗 讻诪讜 砖讗驻专砖 诇拽诪谉 讜谞专讗讛 讚诪讚谞拽讟 诪讚讚 讜诇讗 诪砖讱 诪砖诪注 讚诇讗 诪讛谞讬 诪讬讚讬 讗诇讗 诪砖讬讻讛 诪讚诇讗 拽转谞讬 诪讚讚 讜诇讗 讛谞讬讞 注''讙 拽专拽注 讜诇讗 诪砖讱: 讜讗讬 讘专讛''专 诪诪讗谉 讗讙专. 讗讘诇 讘住讬诪讟讗 诪爪讬 讗讙专 诪讘谞讬 讛讛讜讗 诪讘讜讬 讚驻转讜讞 诇讛讛讜讗 住讬诪讟讗: 讛讻讬 拽讗诪专 讗讬 讘专砖讜转 讘注诇讬诐 讛讬讗 讻讜'. 讻讜诇讛 讛''诪 诇讗讜拽诪讛 讘专砖讜转 讘注诇讬诐 讜诇驻专砖 诪砖讱 诪专砖讜转 讘注诇讬诐 诇住讬诪讟讗 讗诇讗 讚诇讗 讛讜讛 砖讬讬讱 诇砖讜谉 诪砖讱 讚讛讜讛 诇讬讛 诇诪讬诪专 讛讜爪讬讗讜 诪专砖讜转 讘注诇讬诐: 讻讗谉 讘专讛''专 讻讗谉 讘住讬诪讟讗. 讜讗''转 讗诐 讻谉 诪讗讬 讗驻讬诇讜 讜讬砖 诇讜诪专 讚讛讻讬 拽讗诪专 诇讗 诪讬讘注讬讗 讘讞爪专 砖诇 砖谞讬讛诐 讗诇讗 讗驻讬诇讜 讘住讬诪讟讗 谞诪讬 拽谞讛:





专讘讬谞讜 讙专砖讜诐

专' 讗讜诪专 砖谞讬 诪讬谞讬谉 讛谉. 诪砖讜诐 讛讻讬 讬讻讜诇讬谉 诇讞讝讜专 讘讛谉:



讗诇讗 诇注谞讬谉 诪注砖专. 讞砖讜讘 诪讬谉 讗讞讚 讚转讜专诐 诪谉 讛讞讜诪抓 注诇 讛讬讬谉 讜讻讚专' 讗讬诇注讗:



讜诇讗 转砖讗讜 注诇讬讜 讞讟讗. 讻砖讗转诐 爪专讬讻讬谉 诇讛专讬诐 讞诇讘讜 诪诪谞讜 砖诇讗 转砖谞讜 讜转专讬诪讜 讛专注:



讗讘诇 诇注谞讬谉 诪拽讞 讜诪诪讻专. 诪讜讚讛 讚讛讜讜 讘' 诪讬谞讬诐 讜讗讬讻讗 讚谞讬讞讗 诇讬讛 讘讞诇讗 讜讻讜' 讜诪砖"讛 砖谞讬讛谉 讬讻讜诇讬谉 诇讞讝讜专 讘讛谉:



驻讬住' 诪砖讱. 讛诇讜拽讞 讘专砖讜转讜 讗注"驻 砖诇讗 诪讚讚 诇讜 讛诪讜讻专 注讚讬讬谉 拽谞讛:



讗诐 讛讬讛 驻讬拽讞. 讛诇讜拽讞 讻讬讜谉 砖诪讚讚讜 诇讜 讜讛谉 讘专砖讜转 讛诪讜讻专 砖讜讻专 讗转 诪拽讜诪讜 砖诇 诪讜讻专 砖诪讜谞讞 砖诐 讛驻讬专讜转 讜谞讞砖讘 讻诪讜 专砖讜转 讛诇讜拽讞 讛讜讗 讜拽谞讗谉:



诪讚讚 诇讜 诪讜讻专 讜讛谞讬讞 讛驻讬专讜转 注诇 讙讘讬 住讬诪讟讗. 讛讬讬谞讜 诪拽讜诐 砖讬砖 诇讜 专砖讜转 诇诪讜讻专 讜诇讜拽讞 讘诇讘讚 拽谞讛 讚讚诪讬 讻诪讜谞讞 讘专砖讜转 诇讜拽讞:



砖诪讗 诇讗 砖诪注 专讘讬. 诪讬谞讬讛 讚专' 讬讜讞谞谉 讚拽谞讛 诇讜拽讞 讘砖讘讬诇 住讬诪讟讗 讗讬 诇讗讜 讚拽讜驻转讜 砖诇 诇讜拽讞 讛讜讗 讘住讬诪讟讗 讜诪讚讚 诇讜 讘转讜讻讛:



讗讬 诪讜讚讚 诇转讜讱 拽讜驻转讜 诪讗讬 诇诪讬诪专讗 讻诇 讛讬讻讗 讚诪谞讞讗 拽谞讬讗. 讚讻诇讬讜 砖诇 诇讜拽讞 拽讜谞讛 讘讻诇 诪拽讜诐:



拽讬讘诇讛 诪讬谞讬讛 专' 讝讬专讗. 讚讘诇讗 拽讜驻转讜 拽谞讬讗 诇讬讛 住讬诪讟讗 讗讜 诇讗:



转"砖 讚讗诪专 专讘讬 讚讞爪专 讛砖讜转驻讬谉 拽讜谞讬谉 讘讜 诪拽讞 讝讛 诪讝讛. 砖讜转祝 诪谉 讞讘讬专讜 讜讛讜讗 讛讚讬谉 诇住讬诪讟讗 讚砖诇 砖谞讬讛谉 讛讬讗 讗诇讗 砖讗讬谞讛 诪讜拽驻转 诪讞讬爪讜转. 诪讗讬 诇讗讜 注诇 讙讘讬 拽专拽注 诪讚讚 诇讜 讜拽讜谞讬谉:



转"砖 讚诇讗 拽讘诇讛. 讚拽转谞讬 讘诪转谞讬' 诪讚讚 讜诇讗 诪砖讱 诇讗 拽谞讛. 诪讗讬 诇讗讜 诪讚讚 注诇 讙讘讬 住讬诪讟讗 讜诇讗 拽谞讛. 诇讗 诪讚讚 讘专讛"专 拽转谞讬 讚讘诇讗 诪砖讱 (讘专讛"专) 诇讗 拽谞讛:



讗讬 讘专讛"专 诪砖讬讻讛 诪讬 拽谞讬讗. 诪住讬专讛 拽讜谞讛 讘专讛"专 讗诐 讛讜讗 讚讘专 砖讗讬谞讜 讬讻讜诇 诇讛讙讘讬讛讜 讻讬讜谉 砖诪住专讜 讘讬讚讜 拽谞讗讜. 诪砖讬讻讛 拽讜谞讛 讘住诪讟讗 讜讻诇 诪拽讜诐 砖讬砖 讘讜 专砖讜转 诇诇讜拽讞 讜讛讙讘讛讛 拽讜谞讛 讘讻诇 诪拽讜诐. 讗诇诪讗 讚诪砖讬讻讛 讘专讛"专 诇讗 拽谞讬讗:



诇注讜诇诐 讘专讛"专 拽转谞讬 诪讚讚 讜诇讗 诪砖讱 诇讛讻讬 诇讗 拽谞讛. 讛讗 讗诐 诪讚讚 注诇 讙讘讬 住讬诪讟讗 拽谞讛 讻讚专' 讗住讬. 讜讚拽讗 拽砖讬讗 诇讱 讛讬讻讬 诪爪讬转 诪讜拽诪转 诇讛 讘专讛"专 诪砖讬讻讛 讘专讛"专 诪讬 拽谞讬讗. 转专讬抓 诪讗讬 诪砖讱 讚拽转谞讬 诪专讛"专 诇住讬诪讟讗 讜拽谞讛. 讜诪讚讚 讛讬讬谞讜 讘专讛"专:



讗讬 讛讻讬 讚诪讜拽诪转 诇讛 诇诪转谞讬' 讘专讛"专 讗讬诪讗 住讬驻讗 讗诐 讛讬讛 驻讬拽讞 讜讻讜'. 讛讻讬 拽讗诪专 讻诇讜诪专 讞住讜专讬 诪讞住专讗 诪转谞讬'. 讜讛讻讬 爪专讬讱 诇讗讜住讜驻讬 注诇讛 讚住讬驻讗 讜讗诐 讘专砖讜转 讘注诇讬诐 讘专砖讜转 砖诇 诪讜讻专 诪讚讚 诇讜 诇讗 拽谞讛 讜讗诐 讛讬讛 驻讬拽讞 讻讜'. 讗讘诇 诇注讜诇诐 讗诐 诪讚讚 诇讜 讘住讬诪讟讗 拽谞讛 讻讚专' 讗住讬:





专诪讘"谉

讬讬谉 讜讞讜诪抓 诪讬谉 讗讞讚 讛讜讗. 讗讬讻讗 诇诪讬讚拽 讛讗 讚讙专住讬谞谉 讘讛诪讜讻专 驻讬专讜转 讛讘讜讚拽 讗转 讛讞讘讬转 诇讛讬讜转 诪驻专讬砖 注诇讬讛 转专讜诪讛 讜讗讞"讻 谞诪爪讗转 讞讜诪抓 讻诇 砖诇砖讛 讬诪讬诐 讜讚讗讬 诪讻讗谉 讜讗讬诇讱 住驻拽 讚砖诪注转 诪讬谞讛 讚诪驻专讬' 转专讜诪讛 诪讞讜诪抓 注诇 讛讬讬谉 讗讬谞讛 转专讜诪讛 讜讛专讘 专' 砖诪讜讗诇 讝"诇 讗讜拽诪讛 诇讛讛讬讗 讻专'.
讜讬砖 诪驻专砖讬谉 讚诇讗 拽砖讬讗, 讚讛转诐 讻讬讜谉 讚住讘专 诇讗驻专讜砖讬 诪讬讬谉 注诇 讬讬谉 讻讚拽转谞讬 讛讘讜讚拽 讗转 讛讞讘讬转 诇讛讬讜转 诪驻专讬砖 讜讻讜' 讻讬 谞诪爪讗 讞讜诪抓 诇讗 讛讜讬讗 转专讜诪转讜 转专讜诪讛 讚砖讜讙讙 讛讜讗 讜转专讜诪讛 讘讟注讜转 讛讜讗.
讜住讬讬注讜 讝讜 讛住讘专讗 诪诪讛 砖诪爪讗 讘转讜住驻转讗 讘诪住讻转 转专讜诪讜转 (讚,讜 注"砖) 讛转讜专诐 讞讘讬转 砖诇 讬讬谉 讜谞诪爪讗' 诪讙讜诇讛 讗讘讟讬讞 讜谞诪爪讗转 谞拽讜专 转专讜诪讛 讜讬讞讝讜专 讜讬转专讜诐 专讘讬 讬砖诪注讗诇 讘专' 讬讜住讬 讗讜诪专 诪砖讜诐 讗讘讬讜 转讜专诪讬谉 讬讬谉 注诇 讛讞讜诪抓 讜讗讬谉 转讜专诪讬谉 讞讜诪抓 注诇 讛讬讬谉 讗诇讗 诇驻讬 讞砖讘讜谉 讛转讜专诐 讞讘讬转 砖诇 讬讬谉 讜谞诪爪讗转 砖诇 讞讜诪抓 讗诐 讬讚讜注 砖讛讬转讛 砖诇 讞讜诪抓 注讚 砖诇讗 转专诪讛 讗讬谉 转专讜诪转讜 转专讜诪讛 讗诐 诪砖转专诪讛 讛讞诪讬爪讛 驻讬' 砖诪讗 讛讞诪讬爪讛 讛专讬 讝讜 转专讜诪转 住驻拽 讜讬讞讝讜专 讜讬转专讜诐 讚讘专讬 专' 砖专' 讗讜诪专 讬讬谉 讜讞讜诪抓 讘' 诪讬谞讬谉 讜讞讻诪讬诐 讗讜诪专讬诐 诪讬谉 讗讞讚 讛讬讛 讘诇讘讜 诇转专讜诐 诪讬讬谉 注诇 讬讬谉 诪讛 砖讘讬讚讜 讞讜诪抓 讗讬谉 转专讜诪转讜 转专讜诪讛 诪讛 砖讘讬讚讜 讬讬谉 讛讬讬谉 转讜专诐 讜讬讞讝讜专 讜讬转专讜诐 讗转 讛讞讜诪抓 讛讬讛 讘诇讘讜 诇转专讜诐 讛讞讜诪抓 注诇 讞讜诪抓 讗诐 砖讘讬讚讜 讞讜诪抓 讛讞讜诪抓 转讜专诐 讜讬讞讝讜专 讜讬转专讜诐 诪谉 讛讬讬谉 注诇 讛讬讬谉 讛讬讛 讘讜讚拽 讗转 讛讞讘讬' 诇讛讬讜转 诪驻专讬' 注诇讬' 讜讻讜' 驻讬' 讛讬讛 讘诇讘讜 诇转专讜诐 诪讬讬谉 注诇 讬讬谉 讻讙讜谉 砖讛讬讜 诇驻谞讬讜 讙' 讞讘讬讜转 讜讛讬讛 住讘讜专 砖讛谉 砖诇 讬讬谉 讜讛驻专讬砖 讗讞转 诪讛谉 讜讗诪专 讛专讬 讛讬讗 转专讜诪讛 注诇 砖转讬 讗诇讜 讜讗讞"讻 谞诪爪讗转 砖讛讬讗 讞讜诪抓 讗讬谉 转专讜诪转讜 转专讜诪讛 讻诇诇 砖讚注转讜 诇讛驻专讬砖 讬讬谉 注诇 讬讬谉 讜讛专讬 讛讜讗 讞讜诪抓 讛讬讛 讗讜转讛 砖讘讬讚讜 讬讬谉 讜讗' 诪谉 讛砖转讬诐 砖诇 讞讜诇讬谉 讞讜诪抓 讛讬讬谉 转专讜诐 讜讬讞讝讜专 讜讬转专讜诐 讗转 讛讞讜诪抓 砖转专讜诪转讜 讘讟注讜转 谞诪爪讗转 讞爪讬 讛讞讘讬转 讛诪驻讜专砖转 转专讜诪讛 诇驻讬 讞砖讘讜谉 讜讛讬讬谞讜 讚拽转谞讬 转讜专诐 讜诇讗 拽转谞讬 转专讜诐 讛讬讛 讘诇讘讜 诇转专讜诐 讞讜诪抓 注诇 讞讜诪抓 讻诇讜诪专 砖讛讬讛 住讘讜专 砖砖诇砖转谉 砖诇 讞讜诪抓 讜谞诪爪讗转 讗讞转 诪讛谉 砖诇 讬讬谉 讗诐 讗讜转讛 砖注诇转讛 讘讬讚讜 砖拽专' 注诇讬讛 砖诐 转专讜诪讛 讛讬讗 砖诇 讞讜诪抓 转讜专诐 讜讬讞讝讜专 讜讬转专讜诐 诪谉 讛讬讬谉 注诇 讛讬讬谉 讛讗 诇诪讚转 砖讘讟注讜转 讗讬谉 转专讜诪转 讬讬谉 注诇 讞讜诪抓 讜讞讜诪抓 注诇 讬讬谉 转专讜诪讛 讜讗驻讬诇讜 诇讚讘专讬 讞讻诪讬诐 讜诇驻讬 讝讛 讗讛讗 讚拽转谞讬 专讬砖讗 讛转讜专诐 讞讘讬转 砖诇 讬讬谉 诇讗 砖讛讬讛 住讘讜专 砖讛讬讗 砖诇 讬讬谉 讜讚讗讬 讗诇讗 讞讘讬转 砖讛讬讛 讬讬谉 讜注讻砖讬讜 讛讜讗 转讜专诐 讜讗讬谞讜 诪拽驻讬讚 讘讛 讗诐 讞讜诪抓 讛讜讗 讗诐 讬讬谉.
讜讗讬 拽砖讬讗 诇讱 讛讗 讚转谞谉 讘诪住讻转 转专讜诪讜转 (讙,讗) 讛转讜专诐 拽讬砖讜转 讜谞诪爪讗转 诪专讛 讗讘讟讬讞 讜谞诪爪讗转 住专讜讞 转专讜诪讛 讜讬讞讝讜专 讜讬转专讜诐 讜讘砖讜讙讙 讛讬讗 讗讬讻讗 诇诪讬诪专 讛讛讜讗 砖讜讙讙 诇讗讜 讟注讜' 讛讜讗 讻讬讜谉 砖讻讬讜谉 诇讛驻专讬砖 讗讜转讜 驻专讬 注爪诪讜 砖讛讜讗 诪驻专讬砖 讗讘诇 讘讬讬谉 讜谞诪爪讗 讞讜诪抓 砖转讬 砖诪讜转 讛谉 讜讞诇讜驻讬讛谉 讟注讜转 讜讬砖 诪转专抓 讛讛讜讗 砖讜讙讙 诇讗讜 讟注讜转 讛讜讗 诪砖讜诐 讚住转诐 拽讬砖讜转 诪专讛 讛讬讗 讜诪转讻讜讬谉 讛讜讗 诇讛驻专讬砖 诪专 注诇 诪专 讗诇讗 砖讗讬谞讜 诪转讻讜讬谉 诇讛驻专讬砖 诪诪专 讻讜诇讬 讛讗讬 讗讬讻讗 诇诪讬驻专讱 讚讛讗 讗谞谉 讗驻讻讗 转谞谉 讘诪住' 转专讜诪讜转 (诪"讟 讗') 讗讬谉 转讜专诪讬谉 诪谉 讛讟诪讗 注诇 讛讟讛讜专 讜讗诐 转专诐 砖讜讙讙 转专讜诪转讜 转专讜诪讛 诪讝讬讚 诇讗 注砖讛 讻诇讜诐 讜诇驻讬 讛驻讬' 讛专讗砖讜谉 诇讗 拽砖讬讗 讚诪谉 讛讟诪讗 注诇 讛讟讛讜专 诪讬谉 讗讞讚 讛讜讗 诇讙诪专讬 讜讗讬谉 讝讛 讟注讜' 讜讘诪讝讬讚 讟注诐 讗讞专 诪驻讜专砖 讘讛 讘讬讘诪讜转 (驻"讟 讗') 讜讗祝 诇驻讬 讛驻讬专讜砖 讛讗讞专讜谉 讻讬讜谉 砖讛诐 诪讬谉 讗讞讚 诇讙诪专讬 讜讗讬谉 讘注爪诪谉 砖讜诐 砖讬谞讜讬 讗讬谞讜 谞拽专讗 讟注讜转. 
讜讗"转 诇诪讛 诇讗 讛爪专讬讻讜 讘讟诪' 讜讟讛讜专 讘砖讜讙讙 诇讞讝讜专 讜诇转专讜' 诪讻讬讜谉 砖讛讜讗 诪讬谉 讗讞讚 诇讗 讛讝拽讬拽讜讛讜 诇讞讝讜专 讜诇转专讜诐 讜讛讟注诐 讘拽讬砖讜' 诪驻谞讬 砖讛讬讛 诇讜 诇讟注诪讜 讜诇讗 讟注诪讜 讘驻' 讛讗砖讛 拽诪讗 诪驻' 讘讙诪' 讛讻讬.
讜讗"转 诇诪讛 讗诪专讜 讘讟诪讗 讜讟讛讜专 讘诪讝讬讚 砖讗讬谞讛 转专讜诪讛 讻诇诇 讬"诇 砖讻讬讜谉 砖讗讬谞讜 专讗讜讬 诇讗讻讬诇讛 讻诇诇 讗讬谉 转专讜诪转讜 转专讜诪讛 讗讬 谞诪讬 诪砖讜诐 讚讗讬 讗诪专转 转专讜诪讛 讛讜讬讗 驻砖注 讜诇讗 诪驻专讬砖 诇专讘 讞住讚' 讻讚讗讬转 诇讬讛 讜诇专"谞 讻讚讗讬' 诇讬讛 讘驻' 讛讗砖讛 拽诪讗.
讜讛讗 讚转谞谉 讛转诐 讘转专讜诪' 讛转讜专讛 讞讘讬转 砖诇 讬讬谉 讜谞诪爪讗转 砖诇 讞讜诪抓 讗诐 讬讚讜注 砖讛讬转讛 砖诇 讞讜诪抓 注讚 砖诇讗 谞转专诪讛 讗讬谉 转专讜诪转讜 转专讜诪讛 讗驻讬' 诇讚讘专讬 讞讻诪讬诐 讜讻砖谞讜讚注 讗讞"讻 砖讛讬转讛 砖诇 讞讜诪抓 诇讙诪专讬 讜讻住讘讜专 讛讜讗 砖讛讬讗 砖诇 讬讬谉 讜讗诇讜 讛讬讛 讬讜讚注 砖讛讬讗 讞讜诪抓 诇讗 讛讬讛 注讜砖讛 讗讜转讛 转专讜诪讛 讜讗诐 诪砖转专诪讛 讛讞诪讬爪讛 讻诇讜诪专 砖讗驻砖专 诇讜诪专 讻谉 讛讜讬讗 诇讛 住驻拽 转专讜诪讛 讜讬讞讝讜专 讜讬转专讜诐. 讻讱 诪驻讜专砖转 砖诪讜注讛 讝讜 讘转讜住驻讜转 诇专讘讜转讬' 讛爪专驻转讬诐 讝"诇, 讜注讚讬讬谉 讗讬谉 拽讜砖讬讗 诇讚讘专讬 讛专讘 专' 砖诪讜讗诇 讝"诇 诪谉 讛转讜住驻转讗, 砖讬砖 诇讜诪专 住讬驻讗 讗转讗谉 诇专讘讬. 



讗驻讬诇讜 转讬诪讗 专讘谞谉 注讚 讻讗谉 诇讗 讗诪专讬 专讘谞谉 讛转诐 讗诇讗 诇注谞讬谉 转专讜诪讛 讜讻讚专' 讗诇注讗 讗讘诇 讘诪拽讞 讜诪诪讻专 讗讬讻讗 讚谞讬讞讗 诇讬讛 讜讻讜'. 转诪讛 讗谞讬 讗诐 驻讬专砖讛 讻驻砖讟讛 诇诪讛 诇讬 讘专' 讗诇注讗 讛讜讛 诇讬讛 诇诪讬诪专 诪讬谉 讗讞讚 讛讜讗 讜砖讗谞讬 诪拽讞 讜诪诪讻专 讚讗讬讻讗 讚谞讬讞讗 诇讬讛 讘讞诪专讗 讜讗讬讻讗 讚谞讬讞讗 诇讬讛 讘讞诇讗 讗讟讜 讘诇讗讜 专' 讗诇注讗 诇讗 讬讚注讬谞谉 诪讗讬 讗讬讻讗 讘讬谉 诪讬谉 讗讞讚 诇砖谞讬 诪讬谞讬谉 讛讗 讘讛讚讬讗 拽转谞讬 诇讛. 
讗诇讗 诪砖诪注 讚讛讻讬 驻讬专讜砖讛: 讚诪注讬拽专讗 谞诪讬 讬讚注讬谞谉 砖讛讜讗 诪讬谉 讗讞讚 诇专讘谞谉 讜讗讬谞讜 砖谞讬 诪讬谞讬谉 讻诪讜 讬讬谉 讜砖讻专 讗诇讗 讚拽讗诪专讬 专讘谞谉 诪讬谉 讗讞讚 讛讜讗 讜转讜专诪讬谉 诪讝讛 注诇 讝讛 讜讗讬谞讜 爪专讬讱 诇讞讝讜专 讜诇转专讜诐 砖讗讬谞讜 拽专讜讬 谞诪讬 诪谉 讛专注 注诇 讛讬驻讛 讜讗"讻 诇诪讛 砖谞讬讛诐 讬讻讜诇讬谉 诇讞讝讜专 讘讛谉 讜讛专讬 讛诐 讻诪讜 砖谞讬 讬讬谞讜转 讬驻讬谉 讚讻诇 讞讚 讞讝讬 诇诪讬诇转讬讛 讜讬驻讛 讛讜讗 诇讜 诪讚诇讗 拽转谞讬 讛转讜专诐 讬讬谉 注诇 讞讜诪抓 转专讜诪转讜 转专讜诪讛. 讜诪驻专拽讬谞谉 砖讗谞讬 讙讘讬 转专讜诪讛 砖讗诐 转专诐 专注 讜讬驻讛 转专讜诪转讜 转专讜诪讛 诪谉 讛转讜专讛 讗诇讗 砖讬砖 讘讛 谞砖讬讗讜转 讞讟讗 讜讻讗谉 讛讜讗讬诇 讜讗讬讻讗 讚谞讬讞讗 诇讬讛 讘讞诇讗 讗讬谉 讻讗谉 谞砖讬讗讜转 讞讟讗 讗讘诇 讙讘讬 诪拽讞 讜诪诪讻专 讗注"驻 砖讗讬谉 讝讛 讬驻讛 诪讝讛 讜诪讬谉 讗讞讚 讛讜讗 诪拽驻讬讚讬谉 讘谞讬 讗讚诐 讘讻讱 讜诪讛 砖诪讻专 诇讜 讬转谉, 讜讗诐 讛讞诇讬祝 砖谞讬讛谉 讞讜讝专讬谉. 



诪讚讚 讜讛谞讬讞 注诇 讙讘讬 住讬诪讟' 拽谞讛. 讘诪讬讚转 诪讜讻' 讛讬讗 讜讘诪讜讻专 注爪诪讜 讗讬 谞诪讬 诪讚转 诪讜讻' 讜诪讜讚讚 住专住讜' 讚讗讬 诪讚讛 讚诇讜拽讞 专讗砖讜谉 拽谞讛 讜讗讬 诪讚讛 讚住专住讜专 讻讬讜谉 砖谞转诪诇讗转 讛诪讚讛 诇诇讜拽讞 诇讚讘专讬 讛讻诇 讜讗讬 诪讚转 诪讜讻' 讜诇讜拽讞 诪讜讚讚 讻讬讜谉 砖讛讙讘讬讛 拽谞讗讛 讜讗驻讬' 讘讻诇讬讜 讚诪讜讻专 讗诇讗 诇讗讜 讘诪讚转 诪讜讻专 注住拽讬谞谉 讜讘诪讜讻专 讗讜 住专住讜专 诪讜讚讚讬谉. 



诇讗 诇转讜讱 拽讜驻转讜. 讗讬讻讗 讚拽砖讬讗 诇讬讛 转驻砖讜讟 诇讬讛 讚讻诇讬讜 砖诇 诇讜拽讞 讘专砖讜转 诪讜讻专 诇讗 拽谞讛 讚讗讬 住"讚 拽谞讛 诇诪讛 诇讬 讞爪专 讛砖讜转驻讬谉 讗驻讬' 讞爪专 讞讘专讜 讻诇讜诪专 砖诇 诪讜讻专 拽谞讛 讜诇讗讜 拽讜砖讬讗 讛讬讗 讚讗讬谉 讛讻讬 谞诪讬 转驻砖讜讟 讜讛讗讬 讚诇讗讜 驻砖讟讜' 讘讙诪' 诪讬讛讗 诪砖讜诐 讚专' 讗住讬 讚诪讜拽讬' 诇讛 注"讙 拽专拽注 讜讛讗 讚讗诪专讬' 诇拽诪谉 (注"讛 讗') 专' 讬讜讞谞谉 讜专讬砖 诇拽讬砖 讚讗诪专讬 转专讜讬讬讛讜 讗驻讬' 讘专砖讜转 讛专讘讬诐 讜讗讜拽诪讛 专讘 驻驻讗 讘住讬诪讟讗 诇讗 住讘讬专讗 诇讬讛 讻专' 讗住讬 讚诇讚讬讚讬讛 诇诪讛 诇讬 讻诇讬讜 注诇 拽专拽注 住讬诪讟讗 谞诪讬 拽谞讛 讗诇讗 专讘 驻驻讗 住讘专 诇讛 讘诪讗谉 讚讗诪专 注诇 讙讘讬 拽讜驻转讜 讜讞讚讗 诪讻诇诇 讞讘专转讗 讗转诪专. 
讜转诪讛谞讬 诇诪讗谉 讚住讘专 拽专拽注 住讬诪讟讗 拽讜谞讛 诇讜, 讗诇讗 诪砖讬讻讛 砖拽讜谞讛 讘住讬诪讟讗 讛讬讻讬 诪砖讻讞转 诇讛 转讬驻讜拽 诇讬' 诪砖讜诐 诪拽讜诐 讜讗讬 讗诪专转 讘讚讗诪专 诇讬讛 诇讱 诪砖讜讱 讜拽谞讬 讗诇讗 诇专' 讗住讬 诪砖讬讻讛 讛讗诪讜专讛 讘讻诇 诪拽讜诐 讗讬谞讛 讗诇讗 讘诪拽驻讬讚 讜讗讬讻讗 诇诪讬诪专 讗讬谉 讘诪拽驻讬讚 讗讜 讘注讘讚 诪讛诇讱 砖讗讬谉 专砖讜转讜 拽讜谞讛 诇讜 讗讜 讘转讜讱 讻诇讬讜 讚诪讜讻' 讜讘诪讚转 住专住讜' 砖诇讗 谞转诪诇讗转 讜讬"诇 讚诇讗 讗"专 讗住讬 讘住讬诪讟讗 讻讬讜谉 砖拽讘诇 注诇讬讜 诪讜讻' 拽谞讛 讚讗讬 讛讻讬 拽砖讬讗 诇讬讛 讘专讬讬转讗 讚诇拽诪谉 讚诇讗 拽转谞讬 讛讻讬 讗诇讗 讘专砖讜转 诇讜拽讞 讗诇讗 诇专' 讗住讬 诪讚讚 讜讛谞讬讞 讚讜拽讗拽讗诪专 讚讻讬讜谉 讚讗讬转注讘讬讚 讘讛 讻讜诇讬 讛讗讬 讙诪专 讜诪拽谞讬 讜讻诪讗谉 讚讗"诇 拽谞讬 讘住讬诪讟讗 讚诪讬 讜讘讚专' 讗住讬 讚讻讬 讗"诇 拽谞讬 拽谞讛 讗讘诇 讛讬讜 驻讬专讜转 诪讜谞讞讬谉 讘住讬诪讟讗 讗讜 讘讛诪讛 讜讗诪专 诇讜 讛专讬 讛谉 诪讻讜专讬谉 诇讱 讗讜 谞转讜谞讬谉 讘诪转谞讛 诇讗 拽谞讛 砖讗讬谉 诪讚讛 讝讜 讗诇讗 讘专砖讜转 诇讜拽讞 讗诇讗 砖讬砖 诇讜诪专 讚诇专' 讗住讬 讻诇 砖讬砖 诇讜 专砖讜转 讘讜 讻讙讜谉 住讬诪讟转 讜讞爪专 砖诇 砖谞讬讛诐 讻专砖讜转 诇讜拽讞 讚诪讬 诇讬讛. 



诪讗讬 诇讗讜 讘住讬诪讟讗. 讜讗讬 拽砖讬讗 讜诇讬诪讗 诇讬讛 诇注讜诇诐 讘住讬诪讟讗 讜讘讻诇讬讜 砖诇 诪讜讻专, 讜讗讬讻讗 诇诪讬诪专 谞讬讞讗 诇讬讛 诇讗讜拽讜诪讛 讘砖讛谞讬讞 讘拽专拽注 砖讘讱 讚专讱 诪讚讬讚讛 讗讬 谞诪讬 诪讚拽转谞讬 砖讜讻' 讗转 诪拽讜诪讜 讗诇诪讗 诇讗讜 讘讻诇讬 诪讜讻' 讛讜讗 讗诇讗 砖讛诪拽讜诐 诪注讻讘 讜注讜讚 讬砖 讟注诐 讗讞专 砖讗驻砖专 砖讗讬谉 诪砖讬讻讛 拽讜谞讛 讘讻诇讬讜 砖诇 诪讜讻专 讻讚讘注讬谞谉 诇诪讬诪专 拽诪谉 讛讬诇讻讱 诇讗 诪讬转讜拽诪讗 讘讻诇讬讜 砖诇 诪讜讻专 诪砖讜诐 专讬砖讗. 



诪讗讬 诪砖讱 讚拽转谞讬 诪专砖讜转 讛专讘讬诐 诇住讬诪讟讗. 讗讬讻讗 诇诪讬讚拽, 讗讬 讛讻讬 讗驻讬' 诇讗 诪砖讱 诪砖讻讞转 诇讛 讚拽谞讛 注诇 讙讘讬 住讬诪讟讗, 讜讗讬讻讗 诇诪讬诪专 讗讬谉 讛讻讬 谞诪讬 讜诇讗讜 诪砖讜诐 诪砖讬讻讛 讛讜讗 拽讜谞讛 讗诇讗 诪讟注诐 砖讛讜爪讬讗讜 诪专砖讜转 讛专讘讬诐 讜讛讜讗 注讻砖讬讜 讘住讬诪讟讗 讜诪转谞讬' 讻讜诇讛 讛讻讬 拽转谞讬 诪讚讚 讘专砖讜转 讛专讘讬诐 讜诇讗 诪砖讱 讜讛讜爪讬讗 诪讗讜转讜 专砖讜转 诇住讬诪讟讗 诇讗 拽谞讛 诪砖讻讜 诪讗讜转讜 专砖讜转 诇住诪讟讗 讗注"驻 砖诇讗 诪讚讚 拽谞讛 讜讻诇 讛驻讬专讜转 讘专砖讜转 讛专讘讬诐 讛谉 注讜诪讚讬谉 拽讜讚诐 砖讬讙注 讘讛谉 诇讜拽讞 讜诪砖讬讻讛 讚转专讜讬讬讛讜 讘专砖讜转 讛专讘讬诐 诇住讬诪讟讗. 



讗讬 讛讻讬 讗讬诪讗 住讬驻讗 讗诐 讛讬讛 驻拽讞 砖讜讻专 讗转 诪拽讜诪讜 讜讗讬 讘专砖讜转 讛专讘讬诐 诪诪讗谉 讗讙专. 驻讬' 讛专讘 专讘讬 砖诪讜讗诇 讝"诇 讚讗讬 讘住讬诪讟讗 谞讬讞讗 讚诪爪讬 讗讙专 诪讘讜讬 讛驻转讜讞 诇讗讜转讛 住讬诪讟讗 讜讗讬 拽砖讬讗 讜诇讜拽诪讛 讘讞爪专 砖讗讬谞讛 砖诇 砖谞讬讛谉 讗讜 讘专砖讜转 诪讜讻' 讜诪讗讬 诪砖讱 注讚 砖讬诪砖讻谞讛 诪讗讜转讜 专砖讜转 诇专砖讜转 讗讞专转 讗讜 讬砖讻讜' 讗讜转讜 诪拽讜诐 讜讬"讗 讚讛讗讬 诇讬砖谞讗 诇讗 砖讬讬讱 讗诇讗 讘专砖讜转 讛专讘讬诐 讗讘诇 讗讬 讘专砖讜转 诪讜讻' 讜专砖讜转 砖讗讬谞讛 砖诇 砖谞讬讛诐 讛讜讛 诇讬讛 诇诪讬诪专 注讚 砖讬讜爪讬讗谞讜 诪专砖讜转讜 讚讻讬讜谉 讚讘专砖讜转 砖讬砖 诇讛 讘注诇讬诐 讛讬讗 砖讬讬讱 诇诪讬转谞讬 讘讛 诇砖讜谉 讛讜爪讗讛 讜诇讗 诇砖讜谉 诪砖讬讻讛.
讜讬砖 诇驻' 讚讛讻讬 诪拽砖讬, 讗讬 讗诪专转 讘砖诇诪' 讘住讬诪讟讗 诇讗讜 住讬诪讟讗 讚讜拽讗 讗诇讗 讗祝 专砖讜转 砖诇 砖谞讬讛诐 讘讻诇诇 讜讗诐 讛讬讛 驻拽讞 砖讜讻专 讗转 诪拽讜诪讜 诪讞讘专讜 讛诪讜讻' 讗诇讗 讗讬 讘专砖讜转 讛专讘讬诐 诪诪讗谉 讗讙专 讜诪驻专拽讬谞谉 讛"拽 讻诇讜诪专 讻讜诇讛 诪转谞讬' 拽转谞讬 讛讬讛 讘专砖讜转 讛专讘讬诐 讜讻讬讜爪' 讘讛 砖讛讬讗 讞爪专 砖讗讬谞讛 砖诇 砖谞讬讛诐 讗讬谞讜 拽讜谞讛 注讚 砖讬诪砖讻谞讛 讗讜 讬砖讻讜' 讗转 诪拽讜诪讛 讗诐 讬砖 诇讗讜转讜 专砖讜转 讘注诇讬诐 讜诇讗 讞住讜专讬 诪讞住专 诇讛 讜诪注讬拽专讗 讛讜讛 诪砖诪注 诇讬讛 讟驻讬 讘讞爪专 砖诇 砖谞讬讛诐 诪砖讜诐 讚砖讻讬专讜转 讘诪拽讜诐 讛诪砖讬讻讛 注爪诪讜 诪砖诪注 讜转专转讬 拽转谞讬 讘讬讛 诪砖讬讻讛 讜砖讻讬专讜转, 讜讗诇讜诪讬 讗诇讬诐 诇拽讜砖讬' 讻讬 驻专讬讱 诪诪讗谉 讗讙专.





专砖讘"讗

 注讚 讻讗谉 诇讗 驻诇讬讙讬 专讘谞谉 注诇讛 讚专讘讬 讗诇讗 诇注谞讬谉 转专讜诪讛. 讜讗讬讻讗 诇诪讬讚拽, 讚讛讗 转谞讬讗 诇拽诪谉 讘驻专拽 讛诪讜讻专 驻讬专讜转 (讘讘讗 讘转专讗 爪"讜, 讗) 讛讘讜讚拽 讗转 讛讞讘讬转 诇讛讬讜转 诪驻专讬砖 注诇讬讛 转专讜诪讛 讜讛讜诇讱, 讜讗讞专 讻讱 谞诪爪讗转 讞讜诪抓 讻诇 砖诇砖讛 讬诪讬诐 讜讚讗讬 诪讻讗谉 讜讗讬诇讱 住驻拽, 讗诇诪讗 转讜专诐 讞讜诪抓 注诇 讛讬讬谉 讗讬谉 转专讜诪转讜 转专讜诪讛. 讜专"砖 讝"诇 转讬专抓 讚讛讗讬 专讘讬 讛讬讗 讜诇讗 专讘谞谉. 讜讗讬谞讜 诪讞讜讜专, 讚讛讗 讗讬驻诇讬讙讜 讘驻讬专讜砖讗 讜砖拽诇讬 讜讟专讜 讘讛 专讘讬 讬讛讜砖注 讘谉 诇讜讬 讜专讘讬 讬讜讞谞谉, 讜讗讬 讚诇讗 讻专讘谞谉 讗诪讗讬 砖拽诇讬 讜讟专讜 讘讛. 讗诇讗 讛讛讬讗 讘谞转讻讜讜谉 诇讛驻专讬砖 讬讬谉 注诇 讛讬讬谉 讜讻砖谞诪爪讗转 讞讜诪抓 讛讜讬讗 诇讛 转专讜诪讛 讘讟注讜转, 讜驻诇讜讙转讗 讚专讘讬 讜专讘谞谉 讘诪转讻讜讜谉 诇讛驻专讬砖 诪谉 讛讞讜诪抓 注诇 讛讬讬谉 讜讻讚专讘讬 讗讬诇注讗. 讜讛讻讬谉 讗讬转讗 讘转讜住驻转讗 (转专讜诪讜转 驻"讚, 讛"讞): 讛讬讛 讘诇讘讜 诇转专讜诐 诪讬讬谉 注诇 讬讬谉 讜诪讛 砖讘讬讚讜 讞讜诪抓 讗讬谉 转专讜诪转讜 转专讜诪讛.



 诪转谞讬': 讛诪讜讻专 驻讬专讜转 诇讞讘讬专讜 诪砖讱 讜诇讗 诪讚讚 拽谞讛. 驻讬专讜砖, 讜讛讜讗 砖驻住拽 拽讜讚诐 砖诪砖讱, 讛讗 诇讗 驻住拽 诇讗 拽谞讛, 讜讻讚转谞讬讗 讘讘专讬讬转讗 诇拽诪谉, 讜讻讟注诪讗 讚诪驻专砖 讘讙诪专讗 讚讻诇 讚诇讗 驻住拽 诇讗 住诪讻讗 讚注转讬讬讛讜. 讜砖诪注讬谞谉 诪讛讗 讚诪讚讬讚讛 诇讗 诪注讻讘讗, 讜诇讗 讚讜拽讗 讘诪讜讻专 讻诇 讛驻讬专讜转, 讗诇讗 讗驻讬诇讜 诪讻专 诇讜 住讗讛 讘转讜讱 讻讜专 讜诪砖讱 讻诇 讛讻讜专 讗祝 注诇 驻讬 砖爪专讬讱 注讚讬讬谉 诇诪讚讜讚 诪转讜讻谉 讗讜转讛 住讗讛 讗驻讬诇讜 讛讻讬 拽谞讛, 讚住转诪讗 砖谞讬谞讜 诪砖讱 讜诇讗 诪讚讚 拽谞讛, 砖讗讬谉 讛诪讚讬讚讛 讗诇讗 诇讘专专 讻诪讛 讛谉 讜讗讬谉 讬讚讬注转 砖讬注讜专谉 诪注讻讘转 讘拽谞讬讬转谉. 讜讻谉 驻讬专砖 专"砖 讝"诇 讚诪讚讬讚讛 讗讬谞讛 诪注讻讘转 砖讗讬谞讛 讗诇讗 讙讬诇讜讬 诪讬诇转讗 讻诪讛 诪讻专.



诪讚讚 讜诇讗 诪砖讱 诇讗 拽谞讛. 驻讬专砖讜 讘转讜住驻讜转, 诪讚讚 诪讬 砖讚专讻讜 诇诪讚讜讚, 讚讛讬讬谞讜 诪讜讻专, 讜诪砖讱 诪讬 砖讚专讻讜 诇诪砖讜讱, 讚讛讬讬谞讜 诇讜拽讞, 讜诇驻讬讻讱 讻诇 砖诇讗 诪砖讱 讛诇讜拽讞 诇讗 拽谞讛, 讗讘诇 讗诐 诪讚讚 讛诇讜拽讞 讗讬谉 诇讱 诪砖讬讻讛 讙讚讜诇讛 诪讝讜, 讜诇讗 注讜讚 讗诇讗 讛专讬 讛讜讗 诪讙讘讬讛谉 讘诪讚讬讚转讜, 讜讚讜拽讗 讘诪讚讛 讚诪讜讻专, 讜讗讬 谞诪讬 讗驻讬诇讜 讘诪讚讛 讚住专住讜专 讗讜 讘诪讚讛 讚诇讜拽讞 讜讘讞爪讬专讜 砖诇 诪讜讻专, 诇驻讬 砖讗讬谉 讻诇讬讜 砖诇 住专住讜专 讜砖诇 诇讜拽讞 拽讜谞讬谉 讘讞爪专讜 砖诇 诪讜讻专, 讗讘诇 讗诐 诪讚讚 讗驻讬诇讜 讛诪讜讻专 讘住讬诪讟讗 讜讘诪讚讛 讚诇讜拽讞, 专讗砖讜谉 专讗砖讜谉 拽谞讛, 讜讻砖讬砖 砖谞转讜转 讘诪讚讛, 讻讚讗讬转讗 讘讙诪专讗, 讜讗讬 谞诪讬 讘诪讚讛 讚住专住讜专 讻砖谞转诪诇讗转 讛诪讚讛. 讜讻谉 讚注转 专讘讜转讬谞讜 谞"注. 讗讘诇 讛专讗讘"讚 讝"诇 讻转讘, 讚讗驻讬诇讜 讻砖讛诇讜拽讞 诪讜讚讚, 诇驻讬 砖讛诪讚讬讚讛 讜讛讛讙讘讛讛 讛讛讬讗 讗讬谞讜 注讜砖讛 讗讜转讛 讛诇讜拽讞 诇爪讜专讻讜 讗诇讗 诇爪讜专讱 砖谞讬讛诐, 讜讻诇 砖讗讬谞讜 注讜砖讛 诇爪讜专讻讜 诇讗 拽谞讛. 讜诇讬 讛讬讛 谞专讗讛 讚诇讗 拽谞讛, 讜诪讟注诪讗 讗讞专讬谞讗, 讚讻诇 砖讗讬谞讜 诪转讻讜讬谉 诇拽谞讜转 讘讛 诇讗 拽谞讛, 讚讜诪讛 诇诪讛 砖讗诪专讜 讘讬讘诪讜转 讘驻专拽 专讘谉 讙诪诇讬讗诇 (讬讘诪讜转 谞讘, 讘) 诇诪讛 讛讚讘专 讚讜诪讛 诇诪讞讝讬拽 讘谞讻住讬 讛讙专 讜讻住讘讜专 砖诇讜 讛谉 诇讗 拽谞讛. 讜诪讬讛讜 讗驻砖专 讚砖讗谞讬 讛转诐 讚诇讬讻讗 讚注转 讗讞专转 诪拽谞讛, 讗讘诇 讛讬讻讗 讚讗讬讻讗 讚注转 诪拽谞讛 拽谞讛.



 讙诪专讗:讗诪专 诇讬讛 讚讗诪讬 讛讗讬 诪专讘谞谉 讻讚诇讗 讙诪专讬 讗讬谞砖讬 砖诪注转转讗 诪讜讚讚 诇转讜讱 拽讜驻转讜 诪讗讬 诇诪讬诪专讗. 驻讬专讜砖, 讚住讘讬专讗 诇讬讛 诇专讘 讗住讬 讚讻诇讬讜 砖诇 诇讜拽讞 讘讻诇 诪拽讜诐 拽讜谞讛 讜讗驻讬诇讜 讘专砖讜转 诪讜讻专 讜讘专砖讜转 讛专讘讬诐, 诪讚专讬砖 诇拽讬砖 讜专讘讬 讬讜讞谞谉 讚讗诪专讬 诇拽诪谉 (讘讘讗 讘转专讗 驻讛, 讗) 讗驻讬诇讜 讘专砖讜转 讛专讘讬诐, 讜讚诇讗 讻专讘 驻驻讗 讚驻讬专砖讛 讘住诪讟讗.



转讗 砖诪注 讚讗诪专 专讘讬 讬谞讗讬 讗诪专 专讘 讞爪专 讛砖讜转驻讬谉 拽讜谞讬谉 讝讛 诪讝讛 诪讗讬 诇讗讜 诪讜讚讚 注诇 讙讘讬 拽专拽注. 讻诇讜诪专, 讜住讬诪讟讗 讛专讬 讛讜讗 讻讞爪专 讛砖讜转驻讬谉. 讜讚讞讬谞谉:



 诇讗 诇转讜讱 拽讜驻转讜. 讜讗诐 转讗诪专 讗诐 讻谉 讻讬 讗讬讘注讬讗 诇谉 诇拽诪谉 (讘讘讗 讘转专讗 驻讛, 讘) 讻诇讬讜 砖诇 诇讜拽讞 讘专砖讜转 诪讜讻专 拽谞讛 讗讜 诇讗 拽谞讛, 诇讬讚讜拽 诪讛讗 讚诇讗 拽谞讛, 讚讚讜拽讗 讘讞爪专 讛砖讜转驻讬谉 讛讗 讘讞爪讬专讜 砖诇 诪讜讻专 诇讗 拽谞讛. 讜讬"诇 讚讗讬谉 讛讻讬 谞诪讬 讘讚注转讬讛 讚专讘讬 讝讬专讗 讗讞转 讛讬讗, 讗诇讗 讚讛讜讛 讗驻砖专 诇讚讞讜转讛 讘诪讜讚讚 注诇 讙讘讬 拽专拽注 讻专讘讬 讗住讬.



转讗 砖诪注 讚讗诪专 专讘讬 讬谞讗讬 讗诪专 专讘 讞爪专 讛砖讜转驻讬谉 拽讜谞讬谉 讝讛 诪讝讛. 讬砖 住驻专讬诐 砖讻转讜讘 讘讛谉 讚讗诪专 专讘讬 讬谞讗讬 讗诪专 专讘讬 讬讜讞谞谉, 讜诇讬转讗 诇讛讗讬 讙讬专住讗 讻诇诇, 讚专讘讬 讬谞讗讬 专讘讬讛 讚专讘讬 讬讜讞谞谉 讛讜讛 讜诇讗 讗诪专 专讘讬 讬谞讗讬 诪砖诪讬讛 讚专讘讬 讬讜讞谞谉 转诇诪讬讚讬讛. 讗诇讗 讗诪["]专 讙专住讬谞谉, 讜讗驻讬诇讜 讛讻讬 讗转讬 诇诪讬驻砖讟 诪讬谞讬讛 讚专讘讬 讬讜讞谞谉 讗驻讬诇讜 讘诪讜讚讚 讘住讬诪讟讗 拽讗诪专, 诪砖讜诐 讚专讘讬 讬谞讗讬 专讘讬讛 讗诪专 讛讻讬 讜住转诪讗 讚诪讬诇转讗 专讘讬 讬讜讞谞谉 讻专讘讬 讬谞讗讬 专讘讬讛 讗诪专讛. 讻谞"诇.



讗诇讗 诇讗讜 砖诪注 诪讬谞讛 讻讗谉 讘诪讜讚讚 诇转讜讱 拽讜驻转讜 讻讗谉 讘诪讜讚讚 注诇 讙讘讬 拽专拽注. 讜谞专讗讛 诇讬 讚专讘讬 讗住讬 讛讜讛 讗讬驻砖专 诇讬讛 诇讗讜拽讜诪讛 讘诪讜讚讚 诇转讜讱 拽讜驻转讜 砖诇 诪讜讻专, 讻讬 讛讬讻讬 讚诇讗 转讬拽砖讬 诇讬讛 诪讚专讘讬 讬讜讞谞谉 诇专讘讬 讬讜讞谞谉, 讗诇讗 讚讙诪专讗 诇讗 诪砖诪注 诇讬讛 讛讻讬谉, 诇驻讬 砖讗讬谉 讚专讻讜 砖诇 诪讜讻专 诇诪讚讜讚 诪转讜讱 讻诇讬讜 讜谞讜转谉 诇讻诇讬讜 [砖诇 诇讜拽讞].



诪讚讚 讜诇讗 诪砖讱 诇讗 拽谞讛 诪讗讬 诇讗讜 讘住讬诪讟讗 诇讗 讘专砖讜转 讛专讘讬诐. 讜拽砖讬讗 诇讬, 讗诪讗讬 诇讗 讗讜拽诪讛 讘讞爪专讜 讚诪讜讻专, 讜讘讛讻讬 讛讜讛 诪转专爪讛 诇讬讛 砖驻讬专 住讜驻讗 讚拽转谞讬 讗诐 讛讬讛 驻拽讞 砖讜讻专 讗转 诪拽讜诪讜, 讜诇讗 讗讬爪讟专讬讻谞讗 诇讗拽砖讜讬讬 讜讗讬 讘专砖讜转 讛专讘讬诐 诪诪讗谉 讗讙专, 讜诇讗 诇讚讞讜拽讬 讜诇驻专讜拽讬 讜讗诐 专砖讜转 讘注诇讬诐 讛讜讗 砖讜讻专 讗转 诪拽讜诪讜. 讜讬"诇 讚讟驻讬 谞讬讞讗 诇讬讛 讘讛讻讬谉, 诪砖讜诐 讚讗讬谉 讚专讻谉 砖诇 诪讜讻专讬 驻讬专讜转 诇诪讻讜专 讘讞爪专谉 讗诇讗 诪讜爪讬讗讬谉 讛谉 讘砖讜拽 讻讚讬 砖讬拽驻爪讜 注诇讬讛谉 诇讜拽讞讬谉. 讻谞"诇.





讛诪讗讬专讬

讻讘专 讘讬讗专谞讜 讘诪砖谞讛 砖讗注"驻 砖诇注谞讬谉 诪拽讞 讜诪诪讻专 讬讬谉 讜讞讜诪抓 谞讞砖讘讜 诇砖谞讬 诪讬谞讬诐 诇注谞讬谉 转专讜诪讛 讜诪注砖专 诪讬谉 讗讞讚 讛诐 诪注转讛 转讜专诪讬谉 诪谉 讛讬讬谉 注诇 讛讞讜诪抓 讗讘诇 诪谉 讛讞讜诪抓 注诇 讛讬讬谉 讗讬谉 转讜专诪讬谉 诇讻转讞诇讛 砖讛专讬 诪谉 讛专注讛 注诇 讛讬驻讛 讛讜讗 讜诪"诪 讗诐 转专诐 转专讜诪转讜 转专讜诪讛 讜讗讬谉 爪专讬讱 诇讞讝讜专 讜诇转专讜诐 讜诪"诪 讗诐 谞转讻讜谉 诇讛驻专讬砖 讬讬谉 讜谞诪爪讗 讞讜诪抓 讗讜 讗驻讬诇讜 讻讬讜谉 诇讞讜诪抓 讜谞诪爪讗 讬讬谉 讛讜讗讬诇 讜讘讟注讜转 谞转专诪讛 讗讬谉 转专讜诪转讜 转专讜诪讛 讜讬砖 讗讜诪专讬诐 砖讗祝 讝讜 转专讜诪讛 讗诇讗 砖讬讞讝讜专 讜讬转专讜诐 讜讻谉 讛讞讜诪抓 讜讛讬讬谉 谞拽专讗讬诐 诪讬谉 讗讞讚 诇注谞讬谉 诪讜讚讛 诪拽爪转 专"诇 砖讗诐 讟注谞讜 讬讬谉 讜讛讜讚讛 讞讜诪抓 诪诪讬谉 讛讟注谞讛 讛讜讗 讜讻谉 讻转讘讜讛 讞讻诪讬 讛爪专驻转讬诐:



讛诪砖谞讛 讛转砖讬注讬转 讜讛讻讜谞讛 诇讘讗专 讘讛 注谞讬谉 讛讞诇拽 讛砖诇讬砖讬 讘诪讻讬专转 讛驻讬专讜转 讗讬讝讛讜 讙诪专 拽谞讬讬转谉 讜讗诪专 注诇 讝讛 讛诪讜讻专 驻讬专讜转 诇讞讘专讜 诪砖讱 讜诇讗 诪讚讚 拽谞讛 诪讚讚 讜诇讗 诪砖讱 诇讗 拽谞讛 讜讗诐 讛讬讛 驻拽讞 砖讜讻专 讗转 诪拽讜诪讜 讛诇讜拽讞 驻砖转谉 诪讞讘专讜 讛专讬 讝讛 诇讗 拽谞讛 注讚 砖讬讟诇讟诇谞讜 诪诪拽讜诐 诇诪拽讜诐 讜讗诐 讛讬讛 诪讞讜讘专 诇拽专拽注 讜转诇砖 讻诇 砖讛讜讗 拽谞讛 讗诪专 讛专"诐 讬砖 讗爪诇谞讜 注拽专 讘诪拽讞 讜诪诪讻专 专讗讜讬 砖转讚注 讗讜转讜 讜讗讝 转讘讬谉 注谞讬谞讬 讛诇讻讛 讝讜 诪谉 讛注拽专讬诐 讛讛诐 讜讗诇讜 讛谉 诪砖讬讻讛 拽讜谞讛 讘住讬诪讟讗 讜讘讞爪专 砖诇 砖谞讬讛诐 讜诪住讬专讛 拽讜谞讛 讘专砖讜转 讛专讘讬诐 讜讘讞爪专 砖讗讬谞讛 砖诇 砖谞讬讛诐 讜讛讙讘讛讛 砖诪讜注讬诇 讘讜 讛诪砖讬讻讛 讗讬谉 拽讜谞讬谉 讘讜 讘诪住讬专讛 讜注讬拽专 讗讞专 讜讛讜讗 砖讻诇 诪讛 砖讗诪专谞讜 讻诇 诪拽讜诐 砖讛讜讗 拽讜谞讛 讘诪砖讬讻讛 讜讗驻' 讘诪拽讜诐 砖转讜注讬诇 讘讜 讛诪砖讬讻讛 讜讝讛 讘讚讘专 砖讗讬 讗驻砖专 讘讜 讛讙讘讛讛 讗讘诇 讚讘专讬诐 砖讬转讻谉 讘讛诐 讛讙讘讛讛 讗讬谞谉 谞拽谞讬谉 讗诇讗 讘讛讙讘讛讛 讜讻谉 讻砖讬砖讻讜专 讛诪拽讜诐 砖讗讜转谉 讛驻讬专讜转 讘讜 讗讜转讜 诪拽讜诐 讻砖诇讜 讜拽谞讛 讗讜转谉 驻讬专讜转 讜注拽专 讗讞专 讜讛讜讗 砖讻诇讬讜 砖诇 讗讚诐 讻诇 诪拽讜诐 砖讬砖 诇讜 专砖讜转 诇讛谞讬讞讜 拽讜谞讛 讜诇驻讬讻讱 讗讬谉 拽讜谞讛 诇讜 讻诇讬讜 诇讗 讘专砖讜转 讛专讘讬诐 讜诇讗 讘专砖讜转 诪讜讻专 讗诇讗 讗诐 讗诪专 诇讜 诪讜讻专 讝讬诇 讜拽谞讬 讗讜 讗诐 诇拽讞 诪诪谞讜 讗讜转讜 讛讻诇讬 讜讛讙讘讬讛讜 拽讜讚诐 砖讬拽讘诇 驻讬专讜转 讛诇拽讜讞讬诐 诪讗讜转讜 讛讗讬砖 讘注爪诪讜 诇驻讬 砖讘砖讘讬诇 讛讛谞讗讛 砖讛讬转讛 诇讜 讘诪讻讬专转 讛讻诇讬 讗讬谉 诪拽驻讬讚 注诇讬讜 讘诪拽讜诪讜 讜讗诇讛 讛驻讬专讜转 砖诪讚讘专转 讘讛诐 讛诪砖谞讛 讘讻讗谉 讛诐 讘专砖讜转 讛专讘讬诐 讜诇驻讬讻讱 讻砖诪讚讚 讜诇讗 诪砖讱 诇讗 拽谞讛 讜讗驻讬诇讜 讛讬讛 讗讜转讜 讛讚讘专 讘讻诇讬讜 砖诇 诇讜拽讞 诇驻讬 砖讗讬谞讜 拽讜谞讛 讘专砖讜转 讛专讘讬诐 讻诪讜 砖拽讘注谞讜 注拽专 讜讝讛讜 讻砖讛诪讜讻专 讛讜讗 讛诪讜讚讚 讗讘诇 讗诐 诪讚讚 讛诇讜拽讞 拽谞讛 讘讛讙讘讛讛 讻诪讜 砖讗诪专谞讜 讗讘诇 讗诐 诪讻专 讛诪讜讻专 诇诇讜拽讞 讘住诪讟讗 讬拽谞讛 讜讗驻讬诇讜 诪砖讱 专"诇 诪砖讱 诪专砖讜转 讛专讘讬诐 诇专砖讜转讜 讗讜 诇住诪讟讗 诇驻讬 砖讛诪砖讬讻讛 讘专砖讜转 讛专讘讬诐 讗讬谞讛 诪讜注诇转 讜讚注 讻讬 讗驻讬诇讜 诪砖讱 拽爪转 讛讞驻抓 讜讛讜爪讬讗讜 诪专砖讜转 讛专讘讬诐 拽谞讛 讻讬讜谉 砖讗驻砖专 讘讗诇讛 讛驻讬专讜转 讛讙讘讛讛 讗诇讗 讗诐 讛讬讜 诪砖讜讗讜转 讙讚讜诇讜转 讻诪讜 砖讗诪专谞讜 讘注拽专谞讜 讜诇驻讬讻讱 讗诪专讜 讘驻砖转谉 诇讗 拽谞讛 注讚 砖讬讟诇讟诇谞讜 诇驻讬 砖讗注"驻 砖讛诪砖讜讗讜转 讙讚讜诇讜转 讗驻砖专 诇讛讙讘讬讛诐 诪注讟 诪注讟 讜诇讗 讬转驻讝专 讜诇驻讬讻讱 讗讬谉 谞拽谞讬谉 讘诪砖讬讻讛 讗诇讗 讘讛讙讘讛讛 讜注拽专 讙诐 讻谉 讗爪诇谞讜 讻诇 讛注讜诪讚 诇讬讘爪专 讻讘爪讜专 讚诪讬 讜诇讻讱 讛驻砖转谉 讛诪讞讜讘专 讻砖讬讘砖 讘诪拽讜诪讜 讜爪专讬讱 诇转诇砖讜 讚讬谞讜 讻讚讬谉 讛诪讟诇讟诇讬谉 讜讻讘专 驻讬专砖 讛转诇诪讜讚 诪讛 砖讗诪专 讘讻讗谉 讜转诇砖 诪诪谞讛 讻诇 砖讛讜 拽谞讛 讜讝讛讜 讻砖讬讗诪专 诇讜 讬驻讛 诇讜 拽专拽注 讻诇 砖讛讜 拽谞讛 讻诇 诪讛 砖注诇讬讜 讜诇驻讬讻讱 讝讛 砖拽谞讗讜 讛讜讗 讻讚专讱 砖讻讬专讜转 诇驻讬 砖砖讻专讜 诇注讘讜讚转 讝讛 讛诪拽讜诐 讘讚讘专 讬讚讜注 讜讻砖注讘讚 讻诪讜 砖驻住拽 注诪讜 拽谞讛 砖讻讬专讜转讜 讜拽谞讛 讗讜转讜 讛讚讘专 讛讬讚讜注 讜讝讻讜专 讻诇 讗诇讛 讛注讬拽专讬诐 砖讛讘讗转讬 讗谞讬 讘讝讛 讛诪拽讜诐 讜讗诇 讬诇讬讝讜 诪注讬谞讬讱:



讗诪专 讛诪讗讬专讬 讛诪讜讻专 驻讬专讜转 诇讞讘讬专讜 诪砖讱 讜诇讗 诪讚讚 讜讻讜' 爪专讬讱 砖转讚注 砖讻诇 讛拽谞讬讜转 讛注砖讜讬讜转 注诇 讛诪讻专 讛谉 讛讙讘讛讛 讛谉 诪砖讬讻讛 讜诪住讬专讛 讛谉 讻诇讬讜 讛谉 砖讻讬专讜转 诪拽讜诐 讛谉 讗讙讘 拽专拽注 讛谉 讞诇驻讬谉 讛谉 拽谞讬谉 讘讞驻抓 讘诪砖讬讻转 讞讘专讜 爪专讬讱 砖讬讛讬讜 驻讜住拽讬诐 拽讜讚诐 讛拽谞讬讛 讗转 讛讚诪讬诐 讜注诇 讗讜转讛 讛驻住讬拽讛 转讛讗 讗讜转讛 拽谞讬讛 谞注砖讬转 讗诐 讛讙讘讛讛 讗诐 诪砖讬讻讛 讗诐 讗讞转 诪砖讗专 拽谞讬讜转 砖讗诐 诇讗 驻住拽讜 讗转 讛讚诪讬诐 讗驻讬诇讜 讛讙讘讬讛 讗讜 诪砖讱 讗讬谞讜 讻诇讜诐 砖讗讬谉 讚注转诐 住讜诪讻转 注诇 讗讜转讛 拽谞讬讛 砖讝讛 诪注诇讛 注讚讬谉 讘讚诪讬讜 讜讝讛 诪砖转讚诇 诇拽谞讜转 讘讝讜诇 讜诪"诪 讻转讘讜 讙讗讜谞讬 住驻专讚 砖讗诐 讛讬讛 讛砖注专 讬讚讜注 讜拽讘讜注 注诇 讗讜转讜 注谞讬谉 讛专讬 讝讛 讻驻住拽 讜讚讜拽讗 讘砖拽讘讜注 讻诇 讻讱 砖讗讬谉 讛诪讜讻专 讬讻讜诇 诇注诇讜转 讘讚诪讬讜 诪讗讜转讜 讛砖注专 讜讗讬诇讱 讜讻谉 讬专讗讛 诇讬 砖讗诐 拽谞讜 诪讛诐 诇注诪讜讚 讘驻住讬拽讗 注诇 诪讗诪专 讛住专住讜专 讛讜讗讬诇 讜拽讜谞讬诐 注诇 驻讬 讗讜转讜 注谞讬谉 讗讬谉 讝讛 拽谞讬谉 讚讘专讬诐 砖讛专讬 讝讛 诪讜砖讱 注诇 诪谞转 诇讬转谉 诇讜 讻诪讜 砖讬讙诪专 讛诇讛 讜讗讬谉 讝讛 讗诇讗 讻诪讬 砖讬砖 讘讛 砖注专 拽讘讜注 讜讗讬谞讜 讬讚讜注 诇讛诐 砖专砖讗讬谉 诇拽谞讜转 讜诇讛拽谞讜转 注诇 驻讬 讛砖注专 讛拽讘讜注 讜讻谉 讻转讘谞讜讛 讗讞"讻 讘住讜祝 驻专拽 讘讬转 讻讜专 讜诪讻诇 诪拽讜诐 诇诪讚谞讜 砖诪砖谞讛 讝讜 讜讻谉 讻诇 诪拽讜诐 砖讚讬谉 拽谞讬讛 谞讝讻专 讘讜 讻谉 驻讬专讜砖讛 讘驻住拽:



讜注诇 讚讘专 讝讛 讛讜讗 讗讜诪专 砖讛诪讜讻专 驻讬专讜转 诇讞讘专讜 讜驻住拽讜 讗转 讛讚诪讬诐 讻诇 讗讬驻讛 讘讻讱 讜讻讱 讜诪砖讱 讜诇讗 诪讚讚 讗诇讗 砖讛住讻讬诪讜 砖谞讬讛诐 诇诪砖讜讱 讛诇讜拽讞 讗转 讛驻讬专讜转 讜讗讞"讻 讬诪讚讜讚讜 诇讬讜诪诐 讗讜 诇诪讞专转诐 讜讬驻专注 诇驻讬 讛诪讚讛 拽谞讛 砖讗讬谉 讛诪讚讬讚讛 诪注讻讘转 讻诇诇 讜拽谞讛 讻诇 讗讜转谉 砖诪砖讱 讜诪转讞讬讬讘 诇讜 讘讚诪讬讛诐 诇驻讬 讛诪讚讛 讜诪"诪 讚讜拽讗 砖讬讛讗 讛诪砖讬讻讛 讘诪拽讜诐 讛专讗讜讬 诇讛 讻讙讜谉 砖讛讬讜 讛驻讬专讜转 讘住讬诪讟讗 讗讜 讘讞爪专 砖诇 砖谞讬讛诐 讜诪砖讱 讘转讜讻谉 讗讜 砖诪砖讱 诪专砖讜转 讛讘注诇讬诐 诇讗讞转 诪讗诇讜 讜讻诇 砖讻谉 讗诐 诪砖讻诐 诇专砖讜转讜 诪讚讚 讜诇讗 诪砖讱 驻讬专讜砖 诪讚讚 讛诪讜讻专 讘讻诇讬讜 砖诇 诪讜讻专 讜讛谞讬讞 讘诪拽讜诐 诪砖讬讻讛 讻讙讜谉 讘住讬诪讟讗 讗讜 讘讞爪专 砖诇 砖谞讬讛诐 讛谉 砖讛谞讬讞诐 砖诐 讘讻诇讬讜 讛谉 砖讛谞讬讞诐 砖诐 注诇 讙讘讬 拽专拽注 诇讗 拽谞讛 砖转讜专转 讻诇讬讜 讗讬谉 讻讗谉 砖讛专讬 讻诇讬讜 砖诇 诪讜讻专 讛讜讗 讜转讜专转 讞爪专讜 讗讬谉 讻讗谉 砖讛专讬 专砖讜转 砖谞讬讛诐 讛讬讗 讜讻谉 讛讚讬谉 讘砖转驻讬谉 砖拽谞讜 讝讛 诪讝讛 讜诪讚讚 诇讜 诪讜讻专 讘讻诇讬讜 讜讛谞讬讞 讘讞爪专 砖诇 砖谞讬讛诐 讛讗 讗诐 诪讚讚 诇讻诇讬讜 砖诇 诇讜拽讞 讜讛谞讬讞诐 讘转讜讱 讛讻诇讬 注爪诪讜 讘住讬诪讟讗 讗讜 讘讞爪专 砖诇 砖谞讬讛诐 拽谞讗诐 砖讻诇讬讜 砖诇 诇讜拽讞 讘住讬诪讟讗 讜讘讚讜诪讛 诇讛 拽谞讛 讻诪讜 砖讬转讘讗专 砖讛住诪讟讗 讛讬讗 砖讘讬诇 砖讗讬谉 专讘讬诐 注讜讘专讬诐 砖诐 讜讬砖 专砖讜转 诇讗诇讜 诇讛谞讬讞 砖诐 讻诇讬讛诐 讜讛专讬 讛讬讗 讻讞爪专 砖诇 砖谞讬讛诐 讜诪"诪 讗诐 讛谞讬讞诐 讘拽专拽注 讛住诪讟讗 诇讗 拽谞讛 讜讗诐 讛讬讛 驻拽讞 砖讜讻专 讗转 诪拽讜诪谉 讜诪砖砖讻专 诪拽讜诪讜 讗注"驻 砖讛讜讗 砖诇 诪讜讻专 砖讻讬专讜转 拽谞讬讗 讜谞诪爪讗 拽讜谞讛 诪转讜专转 讞爪专讜 讜诪砖谞讛 讝讜 驻讬专讜砖讛 讘讚讘专讬诐 砖讗讬谞谉 讘谞讬 讛讙讘讛讛 讻讙讜谉 砖讛讬讜 讛驻讬专讜转 讘砖拽讬诐 讙讚讜诇讬诐 讗讘诇 讻诇 砖讛讜讗 讘专 讛讙讘讛讛 讗讬谞讜 谞拽谞讛 讘诪砖讬讻讛 讻诪讜 砖讗诪专谞讜 讜讝讛讜 砖讗诪专 讗讞"讻 讛诇讜拽讞 驻砖转谉 诪讞讘专讜 砖住转诪讜 讘砖诇讬驻讬 讝讜讟专讬 砖讚专讻谉 讘讛讙讘讛讛 诇讗 拽谞讛 注讚 砖讬讟诇讟诇谞讜 诪诪拽讜诐 诇诪拽讜诐 专"诇 注讚 砖讬讙讘讬讛谞讜 讜诪诪拽讜诐 诇诪拽讜诐 诇讗讜 讚讜拽讗 讗诇讗 砖讚专讱 讛注讜诇诐 讻讱 讛讜讗 砖讻砖诪讙讘讬讛讬诐 诪谞讬讞讬诐 讗讜转讜 讘诪拽讜诐 讗讞专 讗诐 诇讬讟诇讜 讜诇讛讘讬讗讜 诇专砖讜转讜 讗诐 讘讗讜转讜 专砖讜转 注爪诪讜 诇讬讞讚 诪拽讜诐 诇讗讜转诐 砖讛讜讗 讘讜专专 诇讜 砖诇讗 诇讛转注专讘 注诐 讛讗讞专讬诐 讜讗驻讬诇讜 讛讬讜 砖诇讬驻讬 专讘专讘讬 驻讬专砖讜 讘讙诪' 砖讛诐 讘讚讬谉 讝讛 诪驻谞讬 砖讚专讱 诇注砖讜转 诪诪谞讛 转讞诇讛 砖诇讬驻讬 讝讜讟专讬 讜诪拽讘爪讬谉 诪讛诐 注讚 砖讬注砖讜 诪讛诐 砖诇讬驻讬 专讘专讘讬 讜讻砖拽讜谞讬谉 讗讜转诐 讚专讱 讘谞讬 讗讚诐 诇讛砖诪讬讟 讗讞讚 诪注诇 讞讘专讜 讜诇讗 诇讙专专诐 注诇 讛讗专抓 讜讻谉 讛讚讬谉 讘讻诇 砖讛讚专讱 讘讜 讻谉 讗讘诇 砖拽讬诐 讙讚讜诇讬诐 砖诇 驻讬专讜转 砖讚专讱 诇讙专专诐 注诇 讛讗专抓 讜诇讗 诇讛驻专讬讚 讛驻讬专讜转 讜诇讛讙讘讬讛谉 诪注讟 诪注讟 讛专讬 讗诇讜 诪讚讘专讬诐 砖讗讬谉 讚专讻谉 诇讛讙讘讬讛 讜谞拽谞讬谉 讘诪砖讬讻讛 讛讜讗讬诇 讜讗讬谉 讛驻专讚转谉 讝讛 诪讝讛 讜讛讜爪讗转诐 诪谉 讛砖拽 诪爪讜讬讛 讗诇讗 注诇 讬讚讬 讻诇讬 讜讗诐 讛讬讛 诪讞讜讘专 诇拽专拽注 讜转诇砖 讻诇 砖讛讜 拽谞讛 讜转诪讛讜 讘讙诪' 诪砖讜诐 讚转诇砖 讻诇 砖讛讜 拽谞讛 讜讛讬讗讱 谞拽谞讛 讛讗讞讚 讘诪砖讬讻转 讞讘专讜 讜驻讬专砖讜讛 讘砖讗诪专 诇讜 砖讬讞讝讬拽 讘拽专拽注 讘转讜专转 讛拽谞讗讛 讜讻诇砖讜谉 讛讝讛 讗诪专 诇讜 诇讱 讜讬驻讛 诇讬 拽专拽注 讘转讜专转 讞讝拽讛 讜讞讝拽讛 讝讜 诪讜注诇转 讛讜讗讬诇 讜谞注砖讬转 注诇 讚注转 转拽讜谉 讛拽专拽注 诇讞专讬砖讛 讜讻诪讜 砖讗诪专讜 讘驻专拽 讞讝拽转 讛讗讬 诪讗谉 讚讝讻讬 讝讻讬讗转讗 讗讚注转讗 讚爪讬讘讬 诇讗 拽谞讬 讗讚注转讗 讚讗专注讗 拽谞讬 讜讞讝拽讛 讝讜 诪讜注诇转 诇讻诇 讛拽专拽注 讜谞诪爪讗 讻诇 讛拽专拽注 拽谞讜讬 诇讜 讜诪讗讞专 砖讛拽专拽注 拽谞讜讬 诇讜 拽谞讛 讻诇 诪讛 砖注诇讬讛 诪转讜专转 诪讞讘专 诇拽专拽注 讜讗注"驻 砖讗讬谞讜 诪拽谞讛 诇讜 拽专拽注 讗诇讗 诇讻讜谞转 拽谞讬讬转 讛驻砖转谉 讜谞诪爪讗 诇讚注转 讝讛 砖讗讚诐 讬讻讜诇 诇讛拽谞讜转 拽专拽注 注诇 讚注转 砖讬拽谞讛 诪讛 砖注诇讬讛 诇讘讚 砖讗诐 诇讗 讻谉 讛讬讗讱 讝讛 诪拽谞讛 诇讜 讻诇 讛拽专拽注 讘砖讘讬诇 讛驻砖转谉 讜讬砖 诪驻专砖讬诐 砖诇讗 讛拽谞讛 诇讜 讗诇讗 诪注讟 诪讗讜转讜 讛拽专拽注 讻砖讬注讜专 诪讛 砖讛讜讗 转讜诇砖 诪诪谞讜 讜诪"诪 诇讙诪专讬 讛讜讗 诪拽谞讛讜 诇讜 讜讗讙讘讜 砖诇 讗讜转讜 诪砖讛讜 讛讜讗 诪拽谞讛 诇讜 讻诇 讛驻砖转谉 谞诪爪讗 诇讚注转 讝讛 讚讬谉 讗讙讘 讗祝 讘诪讞讜讘专 讜讬砖 讞讜诇拽讬谉 诇讜诪专 砖讗讬谉 讛诪讞讜讘专 谞拽谞讛 讘讗讙讘 讜讙讗讜谞讬 讛专讗砖讜谞讬诐 讻转讘讜 诪讝讛 讘讞讘讜专讬讛诐 砖转诇讬砖转 讻诇 砖讛讜讗 讗讞转 诪诪讬谞讬 讛拽谞讬讜转 讛讬讗 讜专讘讬诐 诇诪讚讬谉 讛讬诪谞讛 诇诪砖讬讻转 讻诇 砖讛讜讗 讜讗讬谉 讛讚讘专讬诐 谞专讗讬谉 砖讗诐 讻谉 讛讬讗讱 转诪讛讜 讻讱 讻讱 注诇讬讛 诪砖讜诐 讚转诇砖 讻诇 砖讛讜讗 拽谞讛 讜砖诪讗 转讗诪专 转诇讬砖转 讻诇 砖讛讜讗 讘砖讗诪专 转诇讜砖 讻诇 砖讛讜讗 讜拽谞讛 讜讝讛 砖转诪讛 诪砖讜诐 讚转诇砖 讻诇 砖讛讜讗 驻讬专讜砖讜 讘诇讗 讗诪讬专转讜 砖讬拽谞讛 讘讻讱 讗"讻 讛讬讛 诇讜 诇转专抓 讘砖讗诪专 诇讜 转诇讜砖 讻诇 砖讛讜讗 讜拽谞讛 讜诪讛 讛讜爪专讱 诇讜诪专 诇讱 讜讬驻讛 诇讬 拽专拽注 讜讻讜' 讗诇讗 砖讛讚讘专讬诐 讻诪讜 砖讻转讘谞讜 讗诇讗 砖讬砖 讘讛诐 诪谉 讛住驻拽 诪讛 砖专诪讝谞讜 注诇讬讜 诇专讗砖讜谞讛 讘讛拽谞讗转 拽专拽注 注诇 讚注转 诇拽谞讜转 诪讟诇讟诇讬谉 诇讘讚 讜诇砖谞讬讛 讗诐 诪讞讘专 诇拽专拽注 谞拽谞讛 讘讗讙讘 讜讙讚讜诇讬 讛驻讜住拽讬诐 驻讬专砖讜讛 砖爪讜讛 诇讜 诇转诇讜砖 诇讜 讗转 讛驻砖转谉 诇讬驻讜转 诇讜 拽专拽注 讜转讛讗 拽专拽注 砖讻讜专讛 诇讜 讘讗讜转谉 讛讚诪讬诐 砖讛讜讗 讞讬讬讘 诇讜 诪爪讚 讗讜转讛 诪诇讗讻讛 讜谞诪爪讗转 拽谞讬讛 讝讜 讘转讜专转 砖讜讻专 讗转 诪拽讜诪讜 讜讝讛 注讬拽专 讜讗祝 讛诐 讻转讘讜 诇住转讜专 诪讛 砖讘讬讗专谞讜 讘讛 拽谞讬讬转 诪讞讘专 诇拽专拽注 砖诪讻讬讜谉 砖注讜诪讚 诇转诇讬砖讛 讻转诇讜砖 讛讜讗 讜诇拽谞讬讬转 诪讟诇讟诇讬谉 讛讜讗 爪专讬讱 讜讗注"驻 砖讘注谞讘讬诐 讛注讜诪讚讜转 诇讬讘爪专 驻住拽讜 讛诐 注爪诪诐 讻讞讻诪讬诐 讚诇讗讜 讻讘爪讜专讜转 讚诪讬讬谉 讟注诐 讛讚讘专 砖诇讗 诪住专谉 诇转诇讜砖 讗诇讗 诇砖诪讬专讛 讜讻诪讜 砖讻转讘谞讜讛 讘诪爪讬注讗 驻专拽 讛砖讜讗诇 讜讚讜拽讗 讘砖讗讬谞讜 爪专讬讱 诇拽专拽注 讻诇诇:



讝讛讜 讘讬讗讜专 讛诪砖谞讛 讜讻讜诇讛 注诇 讛爪讚 砖讘讬讗专谞讜讛 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讻讘专 讘讬讗专谞讜 诪砖讬讻讛 讜诪住讬专讛 讗讬讝讛讜 诪拽讜诪谉 讛诪讬讜讞讚 诇讻诇 讗讞转 诪讛谉 诇拽谞讬讬讛 讜砖讛讛讙讘讛讛 拽讜谞讛 讘讻诇 诪拽讜诐 讜诪转讜讱 讻讱 讛讜爪专讻谞讜 诇驻专砖 诪讚讚 砖讘诪砖谞转谞讜 注诇 讛诪讜讻专 砖讗诐 诪讚讚 讛诇讜拽讞 讛专讬 诪砖讛讙讘讬讛 讛诪讚讛 诪诇讗讛 驻讬专讜转 拽谞讛 讘讛讙讘讛讛 讜讗注"驻 砖讛讬讗 诪讚讛 砖诇 诪讜讻专 砖讻诇 砖讛讙讘讬讛 讗驻讬诇讜 讘专砖讜转 诪讜讻专 讜讘讻诇讬讜 拽谞讛 诪谉 讛住转诐 砖讻诇 砖讛讜讗 诪讜讚讚 讗讞专 驻住讬拽讛 讜讚讗讬 讚注转讜 诇拽谞讜转 讘讛 讜诪"诪 讙讚讜诇讬 讛诪驻专砖讬诐 讻转讘讜 砖讻诇 砖诪住专 诇诪讜讚 诇爪专讱 诪讜讻专 讛讜讗 讜讗讬谉 讛诇讜拽讞 诪转讻讜讬谉 讘讛 诇拽谞讬讬讛 讜谞专讗讬谉 讚讘专讬 讛专讗砖讜谞讬诐:





专"讬 诪讬讙讗砖

讛诪讜讻专 驻讬专讜转 诇讞讘讬专讜 诪砖讱 讜诇讗 诪讚讚 拽谞讛 诪讚讚 讜诇讗 诪砖讱 诇讗 拽谞讛 讜讻讜' 讗诪专 专讘 讗住讬 讗"专 讬讜讞谞谉 诪讚讚 讜讛谞讬讞 注诇 讙讘讬 住讬诪讟讗 驻讬专砖 诪讚讚 讛诪讜讻专 讘诪讚转讜 讗讬 谞诪讬 讛住专住讜专 讘诪讚转 讛诪讜讻专 讜讛谞讬讞 注诇 讙讘讬 住讬诪讟讗 讻诇讜诪专 讜讛谞讬讞 讛驻讬专讜转 注爪诪谉 讘拽专拽注 注诇 讙讘讬 住讬诪讟讗 拽谞讛 讛诇讜拽讞 讚讻讬讜谉 讚住讬诪讟讗 专砖讜转讗 讚转专讜讜讬讬讛讜 讛讜讗 谞注砖讛 讻诪讬 砖讛谞讬讞谉 讘专砖讜转 讛诇讜拽讞 讜讗讬谞讜 爪专讬讱 诪砖讬讻讛 讜讚讜拽讗 讘砖讛注专讛 讛驻讬专讜转 诪谉 讛诪讚讛 砖诇讜 讜谞转谞谉 注诇 讙讘讬 拽专拽注 讘住讬诪讟讗 讛讜讗 砖拽谞讛 诇讜拽讞 讗讘诇 讗诐 诇讗 讛注专讛 讛驻讬专讜转 诪谉 讛诪讚讛 讗诇讗 讛谞讬讞 讛诪讚讛 讻砖讛讬讗 诪诇讗讛 讘讗讜转谉 驻讬专讜转 注诇 讙讘讬 住讬诪讟讗 诇讗 拽谞讬 讚讛讜讛 诇讬讛 讻诇讬讜 砖诇 诪讜讻专 讜拽讬讬诪讗 诇谉 讚讻诇讬讜 砖诇 诪讜讻专 讗驻讬诇讜 讘专砖讜转 诇讜拽讞 诇讗 拽谞讛 讜讻诇 砖讻谉 讘住讬诪讟讗 讜讝讛 砖讛讜爪专讻谞讜 诇讛注诪讬讚 讛讗 讚专讘 讗住讬 讗诪专 专讘讬 讬讜讞谞谉 讘诪讚转 讛诪讜讻专 诇驻讬 砖讗讬诇讜 讛讬转讛 讛诪讚讛 砖诇 住专住讜专 讛讗 拽讬讬诪讗 诇谉 讚诪砖谞转诪诇讗讛 讛诪讚讛 诇诇讜拽讞 讜讗注"驻 砖讛驻讬专讜转 注讚讬讬谉 讘诪讚讛 讜诇讗 讛注专讛 讗讜转谉 注诇 讙讘讬 住讬诪讟讗 讜讗讬诇讜 讛讬转讛 砖诇 诇讜拽讞 讛讗 讗诪专讬谞谉 讚专讗砖讜谉 专讗砖讜谉 拽谞讛 讜讗注"驻 砖注讚讬讬谉 诇讗 谞转诪诇讗转 讛诪讚讛. 讜讻诇 砖讻谉 砖诇讗 讬讛讗 爪专讬讱 砖讬注专讛 讗讜转谉 诪谉 讛诪讚讛 注诇 讙讘讬 住讬诪讟讗 讻讚转谞讬讗 讗专讘注 诪讚讜转 讘诪讜讻专讬谉 讜讻讜' 讜讛讜爪专讻谞讜 诇讛注诪讬讚讜 讘砖讛讬讛 讛诪讜讚讚 讗讜 讛诪讜讻专 讗讜 讛住专住讜专 诇驻讬 砖讗讬诇讜 讛讬讛 讛诇讜拽讞 讛诪讜讚讚 诪砖注讛 砖讛讙讘讬讛讛 讛诪讚讛 诪诇讗讛 讛驻讬专讜转 拽谞讛 讗讜转谉 讘讗讜转讛 讛讙讘讛讛 讗注"驻 砖讛讬讗 诪讚讛 砖诇 诪讜讻专 讜诇讗 讛讬讛 爪专讬讱 诇讛谞讬讞 讗讜转谉 注诇 讙讘讬 住讬诪讟讗:



讗"诇 专' 讝讬专讗 诇专' 讗住讬 砖诪讗 诇讗 砖诪注 专讘讬 讗诇讗 讘诪讜讚讚 诇转讜讱 拽讜驻转讜 砖诇 诇讜拽讞 讚讻诇讬讜 砖诇 诇讜拽讞 拽谞讛 诇讜 讘住讬诪讟讗 讗"诇 讚诪讬 讛讗讬 诪专讘谞谉 讻讚诇讗 讙诪专讬 讗讬谞砖讬 砖诪注转讗 诪讜讚讚 诇转讜讱 拽讜驻转讜 诪讬诪专讗 讘注讬:



拽讘诇讛 诪讬谞讬讛 讗讜 诇讗 拽讘诇讛 诪讬谞讬讛 讻诇讜诪专 拽讘诇讛 诪讬谞讬讛 讚专讘 讗住讬 专' 讝讬专讗 诇讛讗 讚拽讗诪专 诪砖诪讬讛 讚专讘讬 讬讜讞谞谉 讚讛讬讻讗 讚诪讚讚 讜谞转谉 注诇 讙讘讬 拽专拽注 讘住讬诪讟讗 讗讜 诇讗 拽讘诇讛 诪讬谞讬讛. 讜讗住讬拽谞讗 讚诇讗 拽讘诇讛 诪讬谞讬讛 讚讗诪专讬谞谉 讛讻讬 谞诪讬 诪住转讘专讗 讚讘诪讜讚讚 诇转讜讱 拽讜驻转讜 砖诇 诇讜拽讞 讛讜讗 讚拽讗诪专 专讘讬 讬讜讞谞谉 讚拽谞讛 讘住讬诪讟讗 讚讗诪专 专讘讬 讬注拽讘 讗诪专 专讘讬 讬讜讞谞谉 诪讚讚 讜讛谞讬讞 注诇 讙讘讬 住讬诪讟讗 诇讗 拽谞讛 拽砖讬讬谉 讗讛讚讚讬 讻诇讜诪专 拽砖讬讗 讛讗 讚讗诪专 专讘讬 讬注拽讘 诪砖诪讬讛 讚专讘讬 讬讜讞谞谉 讗讛讗 讚讗诪专 专讘 讗住讬 讗诪专 专' 讬讜讞谞谉 讗诇讗 诇讛讜 砖诪注 诪讬谞讛 讻讗谉 讘诪讜讚讚 注诇 讙讘讬 拽专拽注 诇讗 拽谞讛 讻讗谉 讘诪讜讚讚 诇转讜讱 拽讜驻转讜 砖诇 诇讜拽讞 拽谞讛 讜讛讗 讚专讘 讗住讬 讗诪专 专讘讬 讬讜讞谞谉 讚诪讜讚讚 讜讛谞讬讞 注诇 讙讘讬 住讬诪讟讗 拽谞讛 讘诪讜讚讚 讚讚 诇转讜讱 拽讜驻转讜 讛讜讗 讚诪砖诪注 讜诇讗 讚讬讬拽 诇讬讛 诇诪讬诪专讗 诪讬谞讬讛 讻讚讗诪专 诇讬讛 专' 讝讬专讗 讜讗讜转讘讬谞谉 注诇讬讛 讚专讘 讗住讬 讚讗诪专 诪砖诪讬讛 讚专讘讬 讬讜讞谞谉 诪讜讚讚 讜讛谞讬讞 注诇 讙讘讬 拽专拽注 讘住讬诪讟讗 拽谞讛 诪讛讗 讚转谞谉 诪讚讚 讜诇讗 诪砖讱 诇讗 拽谞讛 驻讬专砖 诪讚讚 诪讜讻专 讗讜 讛住专住讜专 讜诇讗 诪砖讱 讛诇讜拽讞 诇讗 拽谞讛 诪讗讬 诇讗讜 讘住讬诪讟讗 讗驻讬诇讜 诪讚讚 讜讛谞讬讞 注诇 讙讘讬 拽专拽注 诇讗 拽谞讛 讜讚讞讬谞谉 诇讗 讘专讛"专 诇驻讬 砖讘专砖讜转 讛专讘讬诐 讗讬谉 诇讗讞讚 诪讛谉 讘讜 专砖讜转 讗讘诇 讘住讬诪讟讗 拽谞讛 讜讻讜' 讜讛讗讬 诪讬诪专讗 讚讞讬讗 讘注诇诪讗 讛讬讗 讜诇讬讻讗 诇诪住诪讱 注诇讛 讗诇讗 讗讛讗讬 讚讗诪专讬谞谉 诇注讬诇 讻讗谉 讘诪讜讚讚 诇转讜讱 拽讜驻转讜 拽谞讛 讻讗谉 讘诪讜讚讚 注诇 讙讘讬 拽专拽注 诇讗 拽谞讛 讛讜讗 讚住诪讻讬谞谉 讜讛讻讬 诪住拽谞讗 讚砖诪注转讗 诪讚讗诪专 讚讻诇讬讜 砖诇 诇讜拽讞 拽讜谞讛 诇讜 讘住讬诪讟讗 讜讗讬 住诇拽讗 讚注转讱 诪讚讚 讜讛谞讬讞 注诇 讙讘讬 拽专拽注 讘住讬诪讟讗 拽谞讛 讻讚讗诪专 专讘 讗住讬 诇诪讛 诇讬 讻诇讬讜 砖诇 诇讜拽讞 讘诇讗讜 讛讻讬 谞诪讬 讛讗 讗诪专转 讛谞讬讞 注诇 讙讘讬 拽专拽注 拽谞讛 讗诇讗 诇讗讜 砖诪注 诪讬谞讛 讚讘诪讜讚讚 诇转讜讱 拽讜驻转讜 讛讜讗 讚拽谞讛 讻讚讗诪专讬谞谉 诇注讬诇 讗讘诇 诪讚讚 讜讛谞讬讞 注诇 讙讘讬 住讬诪讟讗 诇讗 拽谞讛 讘拽专拽注 讛讜讗 讚诪转讜拽诪讗 讜讚讗诪专讬谞谉 诇讗 讘专砖讜转 讛专讘讬诐 讚讞讬讬讗 讘注诇诪讗 讛讜讗 讜诇讗 住诪讻讬谞谉 注诇讬讛 讜讻讬讜谉 讚诪转谞讬' 讘住讬诪讟讗 讛讬讗 诇讗 诪砖讻讞转 诇讛 讗诇讗 讘诪讚讛 讚诪讜讻专 讜拽讗 诪讚讚 诇讛 讛诪讜讻专 讗讜 讛住专住讜专 讻诪讜 砖讗诪专谞讜 诇注讬诇 讚讗讬 讘诪讚讛 讚诇讜拽讞 讛讜讛 诇讬讛 讻诇讬讜 砖诇 诇讜拽讞 讘住讬诪讟讗 讜拽讬讬诪讗 诇谉 讚讻诇讬讜 砖诇 诇讜拽讞 讘住讬诪讟讗 拽谞讛 讜诇讗 讘注讬 诪砖讬讻讛. 讻讚转谞讬讗 讜讗诐 讛讬讛 诪讚讛 砖诇 讗讞讚 诪讛诐 讻诇讜诪专 砖诇 诇讜拽讞 拽谞讛 讘讞爪专 砖讛讬讗 砖诇 砖谞讬讛诐 讜讘诪讚转 住专住讜专 谞诪讬 诇讗 诪转讜拽诪讗 讚讛讗 拽讬讬诪讗 诇谉 讚诪讚转 住专住讜专 讗诐 谞转诪诇讗 讛诪讚讛 诇诇讜拽讞 讻讚转谞讬讗 讗专讘注 诪讚讜转 讘诪讜讚讚讬谉 讜讻讜' 注讚 讘诪讛 讚讘专讬诐 讗诪讜专讬诐 讘诪讚讛 砖讗讬谞讛 砖诇 砖谞讬讛诐 砖讛讬讗 诪讚转 住专住讜专 讜转谞谉 谞诪讬 讘诪讜讻专 讬讬谉 讜砖诪谉 诇讞讘讬专讜 注讚 砖诇讗 谞转诪诇讗转 讛诪讚讛 诇诪讜讻专 诪砖谞转诪诇讗转 讛诪讚讛 诇诇讜拽讞 讜讗讜拽讬诪谞讗 讘诪讚转 住专住讬专 讗诇诪讗 诪讚转 住专住讬专 讻讬讜谉 讚谞转诪诇讗转 拽谞讬 讛诇讜拽讞 讘住讬诪讟讗 讜讗注"讙 讚诇讗 诪砖讱 讛诇讻讱 诇讗 诪讬转讜拽诪讗 讗诇讗 讘诪讚讛 讚诪讜讻专 讘讚拽讗 诪讚讚 诇讬讛 讛诪讜讻专 讗讜 讛住专住讜专 讻讚讘专专讬谞谉 讜诪砖讜诐 讛讻讬 诪讚讚 讜诇讗 诪砖讱 诇讗 拽谞讛:





讬讚 专诪"讛

爪讚. 讛专讬 讗诪专讜 讬讬谉 讜谞诪爪讗 讞讜诪抓 讞讜诪抓 讜谞诪爪讗 讬讬谉 砖谞讬讛谉 讬讻讜诇讬谉 诇讞讝讜专 讘讛谉, 诇讬诪讗 诪转谞讬转讬谉 专讘讬 讛讬讗 讜诇讗 专讘谞谉 讚转谞讬讗 讬讬谉 讜讞讜诪抓 诪讬谉 讗讞讚 讛谉 讜讗诐 转专诐 诪讝讛 注诇 讝讛 转专讜诪转讜 转专讜诪讛 专讘讬 讗讜诪专 砖谞讬 诪讬谞讬谉 讛诐. (讜)讗驻讬诇讜 转讬诪讗 专讘谞谉 注讚 讻讗谉 诇讗 拽讗诪专讬 专讘谞谉 讛转诐 讗诇讗 诇注谞讬谉 诪注砖专 讜讗讬讻讗 讚讗诪专讬 诇注谞讬谉 转专讜诪讛 讜讻讚专讘讬 讗诇注讗 讚讗诪专 专讘讬 讗诇注讗 诪谞讬谉 诇转讜专诐 诪谉 讛专注讛 注诇 讛讬驻讛 砖转专讜诪转讜 转专讜诪讛 砖谞讗诪专 讜诇讗 转砖讗讜 注诇讬讜 讞讟讗 讘讛专讬诪讻诐 讗转 讞诇讘讜 诪诪谞讜 讗诐 讗讬谞讜 拽讚讜砖 谞砖讬讗转 讞讟讗 诇诪讛 诪讻讗谉 诇转讜专诐 诪谉 讛专注讛 注诇 讛讬驻讛 砖转专讜诪转讜 转专讜诪讛 讗讘诇 诇注谞讬谉 诪拽讞 讜诪诪讻专 讚谞讬讞讗 诇讬讛 讘讞诪专讗 诇讗 谞讬讞讗 诇讬讛 讘讞诇讗 讜讚谞讬讞讗 诇讬讛 讘讞诇讗 诇讗 谞讬讞讗 诇讬讛 讘讞诪专讗. 讜拽讬诪讗 诇谉 讻专讘讬 讘讬谉 诇注谞讬谉 诪注砖专 讘讬谉 诇注谞讬谉 转专讜诪讛, 讚讛讜讬讗 诇讛 讛讗 诪讬诇转讗 住转诐 诪转谞讬' 讜诪讞诇讜拽转 讚讘专讬讬转讗, 讚讛诇讻讛 讻住转诐 诪转谞讬'. 讚转谞谉 讘转专讜诪讜转 讘专讬砖 驻讬专拽讗 转诇讬转讗讛 (诪"讗) 讛转讜专诐 讞讘讬转 砖诇 讬讬谉 讜谞诪爪讗转 砖诇 讞讜诪抓 讗诐 讛讬转讛 砖诇 讞讜诪抓 注讚 砖诇讗 转专诪讛 讗讬谞讛 转专讜诪讛 讜讗诐 诪砖转专诪讛 讛讞诪讬爪讛 讛专讬 讝讜 转专讜诪讛, 讜讘讛讚讬讗 拽转谞讬 诇讛 讘转讜住驻转讗 (砖诐 驻"讚 诪"讝) 诪砖诪讗 讚专讘讬 讚转谞讬 诇讛 诇讛讗讬 诇讬砖谞讗 讚诪转谞讬' 讙讜驻讬讛 讜诪住讬拽谞讗 讘讛 讚讘专讬 专讘讬, 讜讘讬专讜砖诇诪讬 (砖诐 驻"讙 讛"讗) 诪住讬拽 讘讛 诪砖诪讗 讚专' 讬讜讞谞谉 讚专讘讬 讛讬讗, 讜砖诪注讬谞谉 诪讬谞讛 讚讛诇讻转讗 讻专讘讬:



讬讗. 讛诪讜讻专 驻讬专讜转 诇讞讘专讜 诪砖讱 讜诇讗 诪讚讚 拽谞讛 诪讚讚 讜诇讗 诪砖讱 诇讗 拽谞讛 讜讗诐 讛讬讛 驻拽讞 砖讜讻专 讗转 诪拽讜诪讜. 讛讗 讚拽转谞讬 专讬砖讗 诪砖讱 讜诇讗 诪讚讚 拽谞讛, 讚讜拽讗 讚驻住拽 讚诪讬诐 讘讛讚讬 诪讜讻专 拽讜讚诐 诪砖讬讻讛, 讗讬 谞诪讬 讘诪讬讚讬 讚拽讬爪讬 讚诪讬讛, 讗讘诇 讘诪讬讚讬 讚诇讗 拽讬爪讬 讚诪讬讛 讜诇讗 驻住拽 讚诪讬诐 讗注"驻 砖诪砖讱 诇讗 拽谞讛, 讜讗诐 诪讚讚 讜诇讗 诪砖讱 讗注"驻 砖驻住拽 诇讗 拽谞讛. 讜讚讜拽讗 讘砖诇讗 讛讙讘讬讛 讛诇讜拽讞 讗转 讛驻讬专讜转, 讗讘诇 讛讙讘讬讛 拽谞讛. 讜讛讜讗 讚驻住拽 讚诪讬诐 拽讜讚诐 讛讙讘讛讛, 讗讬 谞诪讬 讘诪讬讚讬 讚拽讬爪讬 讚诪讬. 讜讛讬讻讗 讚驻住拽 讜诪砖讱 谞诪讬 诇讗 讗诪专谉 讚拽谞讛 讗诇讗 讘住讬诪讟讗, 讚讗讬 讘专砖讜转 讛专讘讬诐 讛讗 拽讬诪讗 诇谉 (诇注讬诇 讘讘讗 讘转专讗 注讜,讘) 诪砖讬讻讛 讗讬谞讛 拽讜谞讛 讘专砖讜转 讛专讘讬诐, 讜讗讬谉 爪专讬讱 诇讜诪专 讘专砖讜转 诪讜讻专. 讜讗讬 讘专砖讜转 诇讜拽讞, 讗注"讙 讚诇讗 诪砖讱 讜诇讗 诪讚讚 谞诪讬 讻讬讜谉 讚驻住拽 拽谞讛, 讚拽讬诪讗 诇谉 讘专砖讜转 诇讜拽讞 讻讬讜谉 砖拽讘诇 注诇讬讜 诪讜讻专 拽谞讛 诇讜拽讞. 讜讛讬讬谞讜 讚拽转谞讬 讛讻讗 谞诪讬 讗诐 讛讬讛 驻拽讞 砖讜讻专 讗转 诪拽讜诪讜.



讜讛讗 讚拽转谞讬 谞诪讬 诪讚讚 讜诇讗 诪砖讱 诇讗 拽谞讛, 讚讜拽讗 讘诪讚讛 讚诪讜讻专, 讻讙讜谉 砖讛讬讛 讛诪讜讻专 注爪诪讜 讗讜 讛住专住讜专 诪讜讚讚 讘讛 讜诪谞讬讞 讘住讬诪讟讗 注诇 讙讘讬 拽专拽注, 讚讗讬 讘诪讚讛 讚诇讜拽讞 讗讬 谞诪讬 讘诪讚讛 讚诪讜讻专 讜诪讚讚 讜谞转谉 诇转讜讱 讻诇讬讜 砖诇 诇讜拽讞 拽谞讛, 讚拽讬诪讗 诇谉 讻诇讬讜 砖诇 诇讜拽讞 讘住讬诪讟讗 拽谞讬. 讜讗讬 讘诪讚讛 讚住专住讜专 谞诪讬 讛讗 拽讬"诇 诪砖谞转诪诇讗转 讛诪讚讛 诇诇讜拽讞, 讜讗讜拽讬诪谞讗 讘诪讚讛 讚住专住讜专 讻讚讘注讬谞谉 诇诪讬诪专 拽诪谉:



讬讘. 讛诇讜拽讞 驻砖转谉 诪讞讘讬专讜 讛专讬 讝讛 诇讗 拽谞讛 注讚 砖讬讟诇讟诇谞讜 诪诪拽讜诐 诇诪拽讜诐 讜讗诐 讛讬讛 诪讞讜讘专 诇拽专拽注 讜转诇砖 讻诇 砖讛讜讗 拽谞讛. 讛讗 讚拽转谞讬 专讬砖讗 注讚 砖讬讟诇讟诇谞讜, 注讚 砖讬讙讘讬讛谞讜 拽讗诪专, 讗讘诇 讘诪砖讬讻讛 诇讗 住讙讬讗 诇讬讛 诪砖讜诐 讚诪砖转诪讬讟 诇讬讛 诪讬谞讬讛 讻砖讬注讜专 诪讗讬 讚讘注讬, 讜诪爪讬 诇讗讙讘讜讛讬 拽诇讬 拽诇讬, 讜讻讬讜谉 讚讘专 讛讙讘讛讛 讛讜讗 诇讗 拽谞讬 诇讬讛 讘诪砖讬讻讛, 讻讚讘注讬谞谉 诇诪讬诪专 拽诪谉. 讜讚讜拽讗 讚诇讗 拽讗讬 讘专砖讜转讗 讚诇讜拽讞, 讗讘诇 讘专砖讜转 诇讜拽讞 讻讬讜谉 砖拽讘诇 注诇讬讜 诪讜讻专 拽谞讛 诇讜拽讞. 讜讛讗 讚拽转谞讬 住讜驻讗 讗诐 讛讬讛 诪讞讜讘专 诇拽专拽注 讜转诇砖 讻诇 砖讛讜讗 拽谞讛, 讗讜拽讬诪谞讗 (诇讛诇谉 讘讘讗 讘转专讗 驻讝,讗) 讻砖讗诪专 诇讜 讘注诇 讛拽专拽注 讬驻讛 诇讬 拽专拽注 讻诇 砖讛讜讗 讜拽谞讛 讻诇 诪讛 砖注诇讬讛, 讚讗砖转讻讞 讚讗讙专 诇讬讛 谞驻砖讬讛 诇讛讛讜讗 讬驻讜讬 讘讻讜诇讬讛 驻砖转谉, 讜诪讻讬 转诇砖 讻诇 砖讛讜讗 讙诪专讛 诇注讬讘讚转讬讛 讜拽谞讬讬讛 诇讻讜诇讬讛 驻砖转谉 讘讗讙专讬 讻讬 讚讬谞讗 讚讻诇 砖讻讬专:



爪讛. 讗"专 讗住讬 讗"专 讬讜讞谞谉 诪讚讚 讜讛谞讬讞 注诇 讙讘讬 住讬诪讟讗 拽谞讛. 讻诇讜诪专 讗诐 诪讚讚 讛诪讜讻专 讗讜 讛住专住讜专 讘诪讚转 注爪诪讜 讜讛谞讬讞讜 讘住讬诪讟讗 注诇 讙讘讬 拽专拽注 拽谞讛 诇讜拽讞. 讚讗讬 讻砖诪讚讚 诇讜拽讞 讘诪讚转 注爪诪讜, 诪讗讬 拽诪"诇, 讛讗 拽讬诪讗 诇谉 讛讙讘讛讛 拽讜谞讛 讘讻诇 诪拽讜诐. 讜讗讬 讘诪讚讚 住专住讜专 谞诪讬 诇诪讛 诇讬 讛谞讬讞 注诇 讙讘讬 住讬诪讟讗, 讚诪砖诪注 砖讛注专讛 讗转 讛驻讬专讜转 诪谉 讛诪讚讛 注"讙 拽专拽注, 讗驻讬' 讛谞讬讞谉 讘诪讚讛 谞诪讬, 讻讬讜谉 讚谞转诪诇讗转 讛诪讚讛 诇诇讜拽讞, 讜讗讜拽讬诪谞讗 讘诪讚讛 讚住专住讜专, 讜讻诇 砖讻谉 讘诪讚讛 讚诇讜拽讞. 讗诇讗 讻讬 讗爪讟专讬讱 专讘讬 (讬讜住讬) [讗住讬] 讘诪讚讛 讚诪讜讻专, 讜拽住讘专 讚讻讬 讗谞讞讬谞讛讜 诇驻讬专讜转 注诇 讙讘讬 拽专拽注 拽谞讛, 讚住讬诪讟讗 专砖讜转讗 讚转专讜讬讛讜 讛讬讗, 讜讻讬讜谉 讚诇爪讜专讱 诇讜拽讞 讛谞讬讞谉 谞注砖讛 讻诪讬 砖讛谞讬讞谉 讘专砖讜转 诇讜拽讞 讚拽谞讛.



讗"诇 专讘讬 讝讬专讗 诇专讘讬 讬讜住讬 砖诪讗 诇讗 砖诪注 专讘讬 讗诇讗 讘诪讜讚讚 诇转讜讱 拽讜驻转讜. 讚讻诇讬讜 砖诇 诇讜拽讞 讘住讬诪讟讛 拽谞讛, 讗讘诇 讘诪讚讚 讜讛谞讬讞 注诇 讙讘讬 拽专拽注 诇讗 拽谞讛, 讗诇讗 讗诐 讻谉 讛讙讘讬讛讛, 讗讬 谞诪讬 讘诪讚讛 讚住专住讜专 讚拽谞讬讗 住讬诪讟讗 诪砖谞转诪诇讗转 讛诪讚讛 讻讚讘注讬谞谉 诇诪讬诪专 拽诪谉. 讜讻谉 讛讗 讚讗诪专 专讘讬 讬谞讗讬 讞爪专 讛砖讜转驻讬谉 拽讜谞讬谉 诪拽讞 讝讛 诪讝讛, 诇讬转讗 讗诇讗 讘诪讜讚讚 诇转讜讱 拽讜驻转讜, 讗讘诇 诪讚讚 讜讛谞讬讞 注诇 讙讘讬 拽专拽注 诇讗 拽谞讛. 讜讛讻讬 谞诪讬 诪住转讘专讗 讚讗"专 讬注拽讘 讗"专 讬讜讞谞谉 诪讚讚 讜讛谞讬讞 注诇 讙讘讬 住讬诪讟讗 诇讗 拽谞讛 拽砖讬讗 讚专讘讬 讬讜讞谞谉 讗讚专' 讬讜讞谞谉 讗诇讗 诇讗讜 砖"诪 讻讗谉 讘诪讜讚讚 诇转讜讱 拽讜驻转讜 拽谞讛 讻讗谉 讘诪讜讚讚 注诇 讙讘讬 拽专拽注 诇讗 拽谞讛, 砖诪注 诪讬谞讛. 讜讻谉 讛诇讻讛, 讚讘讛讻讬 住诇拽讗 砖诪注转讗. 讛讬诇讻讱 讛讗 讚转谞谉 讘诪转谞讬' 诪讚讚 讜诇讗 诪砖讱 诇讗 拽谞讛, 讘住讬诪讟讗 讛讜讗 讚诪转讜拽诪讗, 讜讘诪讜讚讚 注诇 讙讘讬 拽专拽注. 讜诪讗谉 讚讟专讞 诇讗讜拽讜诪讛 讘专砖讜转 讛专讘讬诐, 诇讗讜拽讜诪讬讛 诪讬诪专讬讛 讚专' 讗住讬 拽讗 讟专讞, 讜讻讘专 讗讬讚讞讬讗 诇讛 讛讛讬讗 讚专' 讗住讬 讻讚讘专讬专谞讗, 讛讬诇讻讱 诪讜拽诪讬谞谉 诇诪转谞讬' 讻驻砖讟讛:



爪讜. 转"砖 诪讚讚 讜诇讗 诪砖讱 诇讗 拽谞讛 诪讗讬 诇讗讜 讘住讬诪讟讗 诇讗 讘专砖讜转 讛专讘讬诐 讗讬 讛讻讬 讗讬诪讗 专讬砖讗 诪砖讱 讜诇讗 诪讚讚 诪砖讬讻讛 讘专砖讜转 讛专讘讬诐 诪讬 拽谞讬讗 讜讛讗 讗讘讬讬 讜专讘讗 讚讗诪专讬 转专讜讬讬讛讜 诪住讬专讛 拽讜谞讛 讘专砖讜转 讛专讘讬诐 讜讘讞爪专 砖讗讬谞讛 砖诇 砖谞讬讛诐 诪砖讬讻讛 拽讜谞讛 讘住讬诪讟讗 讜讘讞爪专 砖讛讬讗 砖诇 砖谞讬讛诐 讜讛讙讘讛讛 拽讜谞讛 讘讻诇 诪拽讜诐 诪讗讬 诪砖讱 讚拽转谞讬 诪专砖讜转 讛专讘讬诐 诇住讬诪讟讗 讗讬 讛讻讬 讗讬诪讗 住讬驻讗 讗诐 讛讬讛 驻拽讞 (诪讜讻专) [砖讜讻专] 讗转 诪拽讜诪讜 讘专砖讜转 讛专讘讬诐 诪诪讗谉 讗讙专 讛讻讬 拽讗诪专 讗诐 专砖讜转 讘注诇讬诐 讛讬讗 讗诐 讛讬讛 驻拽讞 砖讜讻专 讗转 诪拽讜诪讜. 讜讛砖转讗 讚拽讬诪讗 诇谉 诪讚讚 讜讛谞讬讞 注诇 讙讘讬 住讬诪讟讗 诇讗 拽谞讛, 诪转谞讬' 讚拽转谞讬 诇讗 拽谞讛 讘住讬诪讟讗 讛讜讗 讚诪讜拽诪讬谞谉 诇讛. 讜住讜驻讗 讚拽转谞讬 砖讜讻专 讗转 诪拽讜诪讜 讘住讬诪讟讗 讛讜讗 讚诪讬转讜拽诪讗 讻驻砖讟讛, 讚砖讻讬专讜转 诪讛谞讬讗 谞诪讬 讘住讬诪讟讗, 讗讘诇 讘专砖讜转 讛专讘讬诐 诇讗 诪讛谞讬讗 讚诪诪讗谉 讗讙专:





转讜住驻讜转 专讬"讚

(讻讛) 讞爪专 讛砖讜转驻讬谉 拽讜谞讬谉 诪拽讞 讝讛 诪讝讛. 驻讬' 讗讬谉 诇驻专砖 讘诪砖讬讻讛 讚讛讗 讜讚讗讬 驻砖讬讟' 讜诪讗讬 讗转讗 诇讗砖诪注讬谞谉 讗"讜 讛讻讬 诪砖诪注 讚讞爪专讜 拽讜谞讛 诇讜 讻讬讜谉 砖讬砖 诇讜 专砖讜转 砖诐 讜讗注"驻 砖讙诐 讛诪讜讻专 讬砖 诇讜 砖诐 专砖讜转 讜诪讗讬 诇讗讜 注"讙 拽专拽注 讗诇诪讗 讻讞爪专讜 讚诪讬讬' 讜讚讞讬 诇讗 诇转讜讱 拽讜驻转讜:





(讻讜) 讗讬 讛讻讬 讗讬诪讗 住讬驻讗 讗诐 讛讬讛 驻拽讞 砖讜讻专 讗转 诪拽讜诪谉 讘专讛"专 诪诪讗谉 讗讙专 驻讬' 专讘讬' 砖诪讜讗诇 讝爪讜拽"诇 讗"讜 讘住讬诪讟讗 讗讜 讘讞爪专 讛砖讜转驻讬谉 诪讬讬专讬 讚诪爪讬 讗讙专 诪讘谞讬 讛讛讜讗 诪讘讜讬 讛驻转讜讞 诇讛讛讜' 住讬诪讟' 讜讗讬谞讜 谞"诇 砖爪专讬讱 诇砖讻讜专 诪讘谞讬 讗讜转讜 诪讘讜讬 讜讙诐 讗诐 砖讻专 诪讛诐 讗讬谞讜 诪讜注讬诇 诇讜 讻诇讜诐 讚讗讟讜 讗讜转讛 讛住讬诪讟讗 讞诇讜讟讛 讛讜讗 诇讛诐 讛专讬 讛讜讗 砖诇 讻诇 讘谞讬 讛专讘讬诐 讗诇讗 谞专讗讛 诇讬 讚砖讜讻专 诪谉 讛诪讜讻专 讻诪讜 讞爪专 讛砖讜转驻讬谉 砖讗讬谞讜 砖讜讻专 讗诇讗 诪谉 讛诪讜讻专 讜谞诪爪讗 砖讻诇 讛讞爪专 砖诇讜 讜讛诐 讛"谞 讘住讬诪讟讗 讗讜转讛 讛诪拽讜诐 砖注讜诪讚讬谉 讘讜 讻讗诇讜 讛讬讗 砖诇 砖谞讬讛谉 讻讬讜谉 砖讛诐 专砖讗讬诐 诇注诪讜讚 砖诐 讜讗讬谉 讛专讘讬' 讬讻讜诇讬诐 诇住诇拽诐 诪砖诐 讜讘讻诇 讚讘专 讚讬谞讜 讻讞爪专 讛砖讜转驻讬谉 讜讘诪拽讜诐 砖注讜诪讚讬谉 驻讬专讜转 讛诪讜讻专 讛讜讗 砖诇讜 讗诐 砖讜讻专 诪拽讜诪谉 诪诪谞讜 谞诪爪讗 砖注讜诪讚讬谉 讻讜诇谉 讘专砖讜转 诇讜拽讞:





砖讬讟讛 诪拽讜讘爪转

 讗驻讬诇讜 转讬诪讗 专讘谞谉 讻讜'. 讛讜讛 诪爪讬 诇诪讬诪专 讜诇讬讟注诪讬讱 砖讞诪转讬转 讜谞诪爪讗转 诇讘谞讛 讛讻讬 谞诪讬 讚砖谞讬 诪讬谞讬谉 谞讬谞讛讜 讚转谞谉 讻诇 诪讬谉 讞讬讟讬诐 讗讞讚 讛诐. 转讜住驻讬 讛专讗"砖 讝"诇. 


讗诐 讗讬谞讜 拽讚讜砖 谞砖讬讗讜转 讞讟讗 诇诪讛. 讜讗诐 转讗诪专 诇注讜诇诐 讗讬诪讗 诇讱 讗讬谞讜 拽讚讜砖 讜谞砖讬讗讜转 讞讟讗 诪砖讜诐 讚注讘专 讗诪讗讬 讚讗诪专 专讞诪谞讗 讻讚驻诇讬讙讬 讗讘讬讬 讜专讘讗 讘诪住讻转 转诪讜专讛 讚讗诪专 讗讘讬讬 讻诇 诪讗讬 讚讗诪专 专讞诪谞讗 诇讗 转注讘讬讚 讗讬 注讘讬讚 诪讛谞讬 讚讗讬 诇讗 诪讛谞讬 讗诪讗讬 诇拽讬 专讘讗 讗诪专 诇讗 诪讛谞讬 讜诇拽讬 诪砖讜诐 讚注讘专 讗诪讗讬 讚讗诪专 专讞诪谞讗. 讜讬砖 诇讜诪专 讻讬讜谉 讚讘注诇诪讗 诇讗 诪讛谞讬 讜讗驻讬诇讜 讛讻讬 诇拽讬 讗诪讗讬 讗讬爪讟专讬讱 诇驻专砖 讛讻讗 讻讬讜谉 讚诇讗 诪讛谞讬 讗诇讗 讜讚讗讬 讗砖诪注讬谞谉 拽专讗 讚诪讛谞讬. 讗讬 谞诪讬 讬砖 诇讜诪专 讛讬讻讗 讗诪专讬谞谉 讚诇讗 诪讛谞讬 诇拽讬 讛谞讬 诪讬诇讬 讻讙讜谉 讗诇诪谞讛 诇讻讛谉 讙讚讜诇 讚讻讬讜谉 讚拽讚砖讛 讻讘专 注讘专 讗诇讗讜 讚诇讗 讬拽讞 讗讘诇 讛讻讗 讗诐 讗讬谞讜 拽讚讜砖 讗诐 讻谉 诇讗 注砖讛 讜诇讗 讻诇讜诐 讻讬 诇讗 谞转讻讜讜谉 砖诇讗 讬讛讗 转专讜诪讛 讜讗驻讬诇讜 讛讻讬 谞转谞讜 诇讻讛谉 诪转谞讛 讘注诇诪讗 讜砖讬讛讗 爪专讬讱 诇讛驻专讬砖 驻注诐 讗讞专转. 转讜住驻讬 讛专讗"砖 讝"诇.


诪转谞讬转讬谉 讛诪讜讻专 驻讬专讜转 诇讞讘专讜 诪砖讱 讜诇讗 诪讚讚 拽谞讛. 驻讬专讜砖 讜讛讜讗 砖驻住拽 拽讜讚诐 砖诪砖讱 讛讗 诇讗 驻住拽 诇讗 拽谞讛 讜讻讚转谞讬讗 讘讘专讬讬转讗 诇拽诪谉 讜讻讟注诪讗 讚诪驻专砖 讘讙诪专讗 讚讻诇 砖诇讗 驻住拽 诇讗 住诪讻讗 讚注转讬讬讛讜. 讜砖诪注讬谞谉 诪讬讛讗 讚诪讚讬讚讛 诇讗 诪注讻讘讗. 讜诇讗讜 讚讜拽讗 讘诪讻专 讻诇 讛驻讬专讜转 讗诇讗 讗驻讬诇讜 诪讻专 诇讜 住讗讛 讘转讜讱 讻讜专 讜诪砖讱 讻诇 讛讻讜专 讗祝 注诇 驻讬 砖爪专讬讱 注讚讬讬谉 诇诪讚讜讚 诪转讜讻谉 讗讜转讛 住讗讛 讗驻讬诇讜 讛讻讬 拽谞讛 讚住转诪讗 砖谞讬谞讜 诪砖讱 讜诇讗 诪讚讚 拽谞讛 砖讗讬谉 讛诪讚讬讚讛 讗诇讗 诇讘专专 讻诪讛 讛谉 讜讗讬谉 讬讚讬注转 砖讬注讜专讬谉 诪注讻讘转 讘拽谞讬讬转谉 讜讻谉 驻讬专砖 专"砖 讝"诇 讚诪讚讬讚讛 讗讬谞讛 诪注讻讘转 砖讗讬谞讜 讗诇讗 讙诇讜讬 诪诇转讗 讻诪讛 诪讻专. 诪讚讚 讜诇讗 诪砖讱 诇讗 拽谞讛 驻讬专砖讜 讘转讜住驻讜转 诪讚讚 诪讬 砖讚专讻讜 诇诪讚讜讚 讚讛讬讬谞讜 诪讜讻专 讜诪砖讱 诪讬 砖讚专讻讜 诇诪砖讜讱 讚讛讬讬谞讜 诇讜拽讞 讜诇驻讬讻讱 讻诇 砖诇讗 诪砖讱 讛诇讜拽讞 诇讗 拽谞讛 讗讘诇 讗诐 诪讚讚 讛诇讜拽讞 讗讬谉 诇讱 诪砖讬讻讛 讙讚讜诇讛 诪讝讜 讜诇讗 注讜讚 讗诇讗 讛专讬 讛讜讗 诪讙讘讬讛谉 讘诪讚讬讚转讜 讜讚讜拽讗 讘诪讜讚讚 讘诪讚讛 讚诪讜讻专 讜讗讬 谞诪讬 讗驻讬诇讜 讘诪讚讛 讚住专住讜专 讗讜 讘诪讚讛 讚诇讜拽讞 讜讘讞爪讬专讜 砖诇 诪讜讻专 诇驻讬 砖讗讬谉 讻诇讬讜 砖诇 住专住讜专 讜砖诇 诇讜拽讞 拽讜谞讬谉 讘讞爪讬专讜 砖诇 诪讜讻专 讗讘诇 讗诐 诪讚讚 讗驻讬诇讜 讛诪讜讻专 讘住讬诪讟讗 讜讘诪讚讛 讚诇讜拽讞 专讗砖讜谉 专讗砖讜谉 拽谞讛 讜讻砖讬砖 砖谞转讜转 讘诪讚讛 讻讚讗讬转讗 讘讙诪专讗 讜讗讬 谞诪讬 讘诪讚讛 讚住专住讜专 讘砖谞转诪诇讗转 讛诪讚讛 讜讻谉 讚注转 专讘讜转讬 谞"注. 讗讘诇 讛专讗讘"讚 讝"诇 讻转讘 讚讗驻讬诇讜 讻砖讛诇讜拽讞 诪讜讚讚 诇驻讬 砖讛诪讚讬讚讛 讜讛讛讙讘讛讛 讛讛讬讗 讗讬谞讜 注讜砖讛 讗讜转讛 讛诇讜拽讞 诇爪讜专讻讜 讗诇讗 诇爪讜专讱 砖谞讬讛诐 讜讻诇 砖讗讬谞讜 注讜砖讛 诇爪专讻讜 诇讗 拽谞讛. 讜诇讬 讛讬讛 谞专讗讛 讚讻诇 砖讗讬谞讜 诪转讻讜讜谉 诇拽谞讜转 讘讛 诇讗 拽谞讛 讚讜诪讛 诇诪讛 砖讗诪专讜 讘讬讘诪讜转 讘驻专拽 讛讞讜诇抓 诇诪讛 讛讚讘专 讚讜诪讛 诇诪讞讝讬拽 讘谞讻住讬 讛讙专 讜讻住讘讜专 砖诇讜 讛谉 诇讗 拽谞讛. 讗诪专 诇讬讛 讚诪讬 讛讗讬 诪专讘谞谉 讻讚诇讗 讙诪专讬 讗讬谞砖讬 砖诪注转转讗 诪讚讚 诇转讜讱 拽讜驻转讜 诪讗讬 诇诪讬诪专讗. 驻讬专讜砖 讚住讘讬专讗 诇讬讛 诇专讘讬 讗住讬 讚讻诇讬讜 砖诇 拽讜谞讛 讘讻诇 诪拽讜诐 拽讜谞讛 讜讗驻讬诇讜 讘专砖讜转 诪讜讻专 讜讘专砖讜转 讛专讘讬诐 诪讚专讬砖 诇拽讬砖 讜专讘讬 讬讜讞谞谉 讚讗诪专讬 诇拽诪谉 讗驻讬诇讜 讘专砖讜转 讛专讘讬诐 讜讚诇讗 讻专讘 驻驻讗 讚驻讬专砖讛 讘住讬诪讟讗. 讛专砖讘"讗 讝"诇.
讜讝讛 诇砖讜谉 讛专讗讘"讚 讝"诇: 讛讗 讚讗诪专 专讘讬 讗住讬 讗诪专 专讘讬 讬讜讞谞谉 诪讚讚 讜讛谞讬讞 注诇 讙讘讬 住讬诪讟讗 拽谞讛 讜讗诪专讬谞谉 讘诪住拽谞讗 讚讜拽讗 讘诪讜讚讚 诇转讜讱 拽讜驻转讜 讗讬讻讗 诪讗谉 讚拽砖讬讗 诇讬讛 讛讬讗讱 讗驻砖专 诇诪讚讬讚讛 讘诇讗 诪砖讬讻讛 讗讜 讗驻讬诇讜 讘诇讗 讛讙讘讛讛 讻讬 讘讜讚讗讬 讻砖讛诇讜拽讞 诪讜讚讚 诇注爪诪讜 拽讗诪专讬谞谉 讚讗讬 讘诪讜讻专 诪讬 讗讬讻讗 诪讗谉 讚讗诪专 讚拽谞讬 诪讗讬 注讘讬讚 讘讛讜 讚诇讬拽谞讬谞讛讜 讜讗讬 讘诇讜拽讞 讗讬 讗驻砖专 讘砖驻讬讻转讜 诇诪讚讛 讗讜 诪谉 讛诪讚讛 诇住讬诪讟讗 砖诇讗 讬讛讗 砖诐 讛讙讘讛讛 讗讜 诪砖讬讻讛. 谞砖讬讘 讜谞讗诪专 讛诪砖讬讻讛 爪讜专讱 讛诇讜拽讞 讛讜讗 讜讻讬讜谉 讚诪住专谉 诇讜 诇诪砖讻谉 讜诪砖讻谉 讘住讬诪讟讗 讗讜 讘讞爪专 砖诇 砖谞讬讛诐 拽谞讛 讗讘诇 讻砖诪住专谉 诇讜 诇诪讜讚 诇爪讜专讱 注爪诪讜 讛讜讗 诇讬讚注 讻诪讛 诪讚讜转 讬砖 讘讛诐 讜讛诇讜拽讞 讗讬谞讜 诪转注住拽 讘拽谞讬讜转 讛驻讬专讜转 诇注爪诪讜 专拽 诇爪讜专讱 砖谞讬讛诐 讜讘讛讗 驻诇讬讙讬 专讘讬 讗住讬 讜专讘讬 讝讬专讗 讚专讘讬 讗住讬 住讘专 讗祝 注诇 讙讘 讚诪讚讬讚讛 爪讜专讱 砖谞讬讛诐 讛讬讗 拽讜谞讛 讜讗驻讬诇讜 讛谞讬讞 讘拽专拽注 讘住讬诪讟讗 诇驻讬 砖讗讬 讗驻砖专 诇讜 讘诇讗 讛讙讘讛讛 讗讜 讘诇讗 诪砖讬讻讛 讜专讘讬 讝讬专讗 住讘专 诇讗讜 诪砖讬讻讛 诪注诇讬讬转讗 讛讬讗 讛诇讻讱 讘注讬 砖讬转谉 诇转讜讱 拽讜驻转讜 讚讻诇讬讜 讜讚讗讬 拽讜谞讛 诇讜 讘住讬诪讟讗 讜讗驻讬诇讜 谞转谞讜 诪讜讻专 诇讻诇讬 砖诇 诇讜拽讞 讘住讬诪讟讗 讚讗诪专讬谞谉 讛讻讬 讘砖诪注转讗 讜讛讬讬谞讜 讚讗诪专 诇讬讛 专讘讬 讗住讬 讘转讜讱 拽讜驻转讜 诪讗讬 诇诪讬诪专讗 讻诇讜诪专 讗驻讬诇讜 诪讜讻专 谞转谞讜 谞诪讬 拽讗诪专 讚拽谞讛. 讜讗讬讻讗 讚拽砖讬讗 诇讬讛 讛讗 讚讗诪专讬谞谉 讘诪住讻转 注讘讜讚讛 讝专讛 讛诪讜讻专 讬讬谞讜 诇谞讻专讬 诪讚讚 注讚 砖诇讗 驻住拽 讚诪讬讜 讗住讜专讬诐 驻住拽 注讚 砖诇讗 诪讚讚 讚诪讬讜 诪讜转专讬谉 讜讗拽砖讬谞谉 诪讬谞讛 诇诪讗谉 讚讗诪专 诪砖讬讻讛 讗讬谞讜 拽讜谞讛 讗诪讗讬 讚诪讬讜 诪讜转专讬谉 讗诇诪讗 诪讚讬讚讛 诪砖讬讻讛 讛讜讗. 讜注讜讚 讚讗诪专讬谞谉 讛转诐 讜诇讚讬讚讱 谞诪讬 讚讗诪专转 诪砖讬讻讛 拽讜谞讛 诪讚讚 注讚 砖诇讗 驻住拽 讗诪讗讬 讚诪讬讜 讗住讜专讬谉 讗诇诪讗 驻住讬拽讗 诇讬讛 诪诇转讗 讚诪讚讬讚讛 诪砖讬讻讛 讛讬讗 讜讛讻讗 讗住拽讬谞谉 讚诇讗讜 诪砖讬讻讛 讛讬讗 讚讘注讬谞谉 诇讻诇讬讜 砖诇 诇讜拽讞. 诪讗谉 讚拽砖讬讗 诇讬讛 讛讗 诪讬诇转讗 讗诪专讬谞谉 诇讬讛 诇讗 谞讛专讬转讜 讜诇讗 转讜专讬转讜 讘驻讬专讜砖 讚诪转谞讬转讬谉 讜诪转谞讬转讬谉 讛讻讬 诪讬驻专砖讗 讻讙讜谉 砖诪讚讚 讬讬谞讜 砖诇 讬砖专讗诇 诇转讜讱 诪讚讛 讻砖专讛 砖诇 讬砖专讗诇 讜讛谞讻专讬 谞讟诇 讗讜转讛 讛诪讚讛 讜讛专讬拽讛 诇讻诇讬讜 讜讗诐 诪讚讚 注讚 砖诇讗 驻住拽 讜讛专讬拽讛 讛注讻讜"诐 诇讻诇讬讜 讚诪讬讜 讗住讜专讬谉 诇驻讬 砖诇讗 拽谞讛 讗讜转讜 注讚 砖谞注砖讛 讬讬谉 谞住讱 讘讛专拽转讜 诇讻诇讬讜 讻讬 诪砖讛转讞讬诇 诇讛专讬拽讜 谞注砖讛 讻诇讜 讬讬谉 谞住讱 讜诇讗 拽谞讛 讗讜转讜 讗祝 注诇 驻讬 砖讛讙讘讬讛讜 诇讛专讬拽讜 讚讻讬讜谉 砖诇讗 驻住拽 诇讜 讚诪讬诐 诇讗 住诪讻讗 讚注转讬讛 讗讘诇 驻住拽 讚诪讬讜 讜讗讞专 讻讱 诪讚讚 讗祝 注诇 驻讬 砖谞讟诇讜 讛注讻讜"诐 讜讛专讬拽讜 诇讻诇讬讜 讚诪讬讜 诪讜转专讬谉 讚讻讬讜谉 砖讛讙讘讬讛讜 诇讝专拽讜 拽谞讗讜 讬讬谉 谞住讱 诇讗 讛讜讬 注讚 讚诪讜专讬拽 诇讬讛 讜讛讗讬 讚拽讗诪专 诇讬讛 讗讬 住诇拽讗 讚注转讱 诪砖讬讻讛 讗讬谞讛 拽讜谞讛 诇讗讜 讚讜拽讗 诪砖讬讻讛 讚专讘讬 讗住讬 住讘讬专讗 诇讬讛 诪砖讬讻讛 讘注讻讜"诐 讗讬谞讛 拽讜谞讛 讛讜讗 讛讚讬谉 谞诪讬 讘讛讙讘讛讛 拽讗诪专 讚注讻讜"诐 诇讗 拽谞讬 讗诇讗 讘谞转讬谞转 诪注讜转 讜诪讚讬讚讛 讘讬谉 砖讛讜讗 诪砖讬讻讛 讘讬谉 砖讬砖 讘讛 讛讙讘讛讛 诇专讘讬 讗住讬 住讘讬专讗 诇讬讛 讚诇讗 拽谞讬 讗诇讗 讘讻住祝 讜诪砖讜诐 讛讻讬 讗拽砖讬 诇讬讛 驻住拽 注讚 砖诇讗 诪讚讚 讗诪讗讬 讚诪讬讜 诪讜转专讬谉 讜讻讬 讛讙讘讬讛 讗讜 诪砖讱 讛讗 诇讬讻讗 谞转讬谞转 诪注讜转 讜讗诪讗讬 拽谞讬 讜讗讬 拽专讬 诇讬讛 诪砖讬讻讛 诇讗 拽砖讬讗 讜诇讗 诪讬讚讬 讚转专讜讜讬讬讛讜 讗讬拽谞讜 诪拽诪讬 讚谞讜专讬拽 诇讬讛 诇讻诇讬讜 讜讛讜讗 讚讛讜讜 讘讞爪专 砖诇 砖谞讬讛诐 讚讗讬 诪诪讟讬 诇讬讛 诪诇讗 讗专讱 讛诪讚讛 讻讘专 诪砖讱 讗讜转讜 讜诪讗谉 讚诇讗 讬讚注 驻讬专讜砖讗 讚诪转谞讬转讬谉 诇讗讜 诇讜转讬讘 转讬讜讘转讗 诪讬谞讛. 讜专讘讬谞讜 讛讗讬 讙讗讜谉 讝"诇 讚讗讜拽讬诐 诇讛讗讬 驻讬住拽讗 驻住拽 注讚 砖诇讗 诪讚讚 砖讝拽驻讜 注诇讬讜 讘诪诇讜讛 讚讛讜讛 诇讬讛 讻诪讬 砖谞转谉 诪注讜转 诇讗 诪讞讜讜专 讜诇讗 爪专讬讱 讻诇诇. 注讚 讻讗谉 诇砖讜谞讜. 
讜讛专"讬 讝"诇 讘注诇讬讜转 讻转讘 砖讗诐 诪讚讚 诇讜拽讞 拽谞讛 诪讚转谞讬讗 诪砖讱 讞诪专讬讜 讜驻讜注诇讬讜 讜讛讻谞讬住谉 诇转讜讱 讘讬转讜 讘讬谉 诪讚讚 注讚 砖诇讗 驻住拽 讘讬谉 驻住拽 注讚 砖诇讗 诪讚讚 砖谞讬讛诐 讬讻讜诇讬诐 诇讞讝讜专 讘讛谉 讛讗 诪讚讚 讜驻住拽 讗讬谉 砖谞讬讛诐 讬讻讜诇讬诐 诇讞讝讜专 讘讛谉 讜诪讬讬专讬 讻砖诪讚讚 讛诇讜拽讞 讜诪转谞讬转讬谉 讻砖诪讚讚 讛诪讜讻专. 注讚 讻讗谉 诇砖讜谞讜. 
讜讻谉 驻讬专砖 讛专讗"诐 讝"诇 讜讝讛 诇砖讜谞讜: 讗诪专 专讘讬 讗住讬 讗诪专 专讘讬 讬讜讞谞谉 诪讚讚 讜讛谞讬讞 注诇 讙讘讬 住讬诪讟讗. 驻讬专讜砖 诪讚讚 讛诪讜讻专 讘诪讚转讜 讗讬 谞诪讬 诪讚讚 讛住专住讜专 讘诪讚转 讛诪讜讻专 讜讛谞讬讞 注诇 讙讘讬 住讬诪讟讗 讻诇讜诪专 讜讛谞讬讞 讛驻讬专讜转 注爪诪谉 讘拽专拽注 注诇 讙讘讬 住讬诪讟讗 拽谞讛 诇讜拽讞 讚讻讬讜谉 讚住讬诪讟讗 专砖讜转 讚转专讜讜讬讬讛讜 讛讜讗 谞注砖讛 讻诪讬 砖讛谞讬讞谉 讘专砖讜转 讛诇讜拽讞 讜讗讬谞讜 爪专讬讱 诪砖讬讻讛. 讜讚讜拽讗 讘砖注讬专讛 讛驻讬专讜转 诪谉 讛诪讚讛 砖诇讜 讜谞转谞谉 注诇 讙讘讬 拽专拽注 讘住讬诪讟讗 讛讜讗 砖拽谞讛 诇讜拽讞 讗讘诇 讗诐 诇讗 注讬专讛 讛驻讬专讜转 诪谉 讛诪讚讛 讗诇讗 讛谞讬讞 讛诪讚讛 讻砖讛讬讗 诪诇讗讛 讘讗讜转谉 讛驻讬专讜转 注诇 讙讘讬 住讬诪讟讗 诇讗 拽谞讬 讚讛讜讛 诇讬讛 讻诇讬讜 砖诇 诪讜讻专 讜拽讬讬诪讗 诇谉 讚讻诇讬讜 砖诇 诪讜讻专 讜讗驻讬诇讜 讘专砖讜转 诇讜拽讞 诇讗 拽谞讛 讜讻诇 砖讻谉 讘住讬诪讟讗. 讜讝讛 砖讛讜爪专讻谞讜 诇讛注诪讬讚 讛讗 讚专讘讬 讗住讬 讗诪专 专讘讬 讬讜讞谞谉 讘诪讚转 讛诪讜讻专 诇驻讬 砖讗诇讜 讛讬转讛 讛诪讚讛 砖诇 住专住讜专 讛讗 拽讬讬诪讗 诇谉 讚诪砖谞转诪诇讗讛 讛诪讚讛 诇诇讜拽讞 讜讗祝 注诇 驻讬 砖讛驻讬专讜转 注讚讬讬谉 讘诪讚讛 讜诇讗 讛注专讛 讗讜转谉 注诇 讙讘讬 住讬诪讟讗 讜讗诇讜 讛讬转讛 讛诪讚讛 砖诇 诇讜拽讞 讛讗 讗诪专讬谞谉 讚专讗砖讜谉 专讗砖讜谉 拽谞讛 讘砖讬砖 砖诐 砖谞转讜转 讜讗祝 注诇 驻讬 砖注讚讬讬谉 诇讗 谞转诪诇讗转 讛诪讚讛 讜讻诇 砖讻谉 砖诇讗 讬讛讗 爪专讬讱 砖讬注专讛 讗讜转谉 诪谉 讛诪讚讛 注诇 讙讘讬 住讬诪讟讗 讻讚转谞讬讗 讗专讘注 诪讚讜转 讘诪讜讻专讬谉 讜讻讜' 讜讛讜爪专讻谞讜 诇讛注诪讬讚讜 讻砖讛讬讛 讛诪讜专讚 讗讜 讛诪讜讻专 讗讜 讛住专住讜专 诇驻讬 砖讗诇讜 讛讬讛 讛诇讜拽讞 讛诪讜讚讚 诪砖注讛 砖讛讙讘讬讛 讛诪讚讛 诪诇讗讛 讘驻讬专讜转 拽谞讛 讗讜转谉 讘讗讜转讛 讛讙讘讛讛 讜讗祝 注诇 驻讬 砖讛讬转讛 诪讚转 讛诪讜讻专 讜诇讗 讛讬讛 爪专讬讱 诇讛谞讬讞 讗讜转谉 注诇 讙讘讬 住讬诪讟讗. 注讻"诇. 


诪讚讚 讜讛谞讬讞 注诇 讙讘讬 住讬诪讟讗. 诪讬讬专讬 砖讛诪讜讻专 诪讚讚 讗祝 注诇 驻讬 讚诪砖讬讻转 诪讜讻专 诇讗 诪讛谞讬讗 诇诇讜拽讞 砖讗谞讬 讛讻讗 讻讬讜谉 讚谞住转诇拽 讛诪讜讻专 讜诪讚讚 讜讛谞讬讞 诇专砖讜转 讛诇讜拽讞 拽谞讬 讗讘诇 诪讚讚 诇讜拽讞 驻砖讬讟讗 讚讘讛讗 诇讗 讛讜讛 讗诪专 专讘讬 讝讬专讗 砖诪讗 诇讗 砖诪注 专讘讬 讗诇讗 讘诪讜讚讚 讘转讜讱 拽讜驻转讜 讗讘诇 注诇 讙讘讬 拽专拽注 诇讗 讚驻砖讬讟讗 讚拽谞讬 砖讛专讬 诪砖讬讻讛 讙诪讜专讛 讛讬讗 砖诪砖讱 讛转讘讜讗讛 诇专砖讜转讜 讗讘诇 讻砖讛诪讜讻专 诪讜讚讚 讜讛谞讬讞 注诇 讙讘讬 拽专拽注 诇讗 讗祝 注诇 讙讘 讚诪砖讬讻讛 诪讜注诇转 讘住讬诪讟讗 讻讗诇讜 诪讜砖讱 讘专砖讜转讜 讘诇讗 诪砖讬讻讛 诪讬讛讗 诇讗 拽谞讬 诪讟注诐 讞爪专. 诇砖讜谉 转讜住驻讜转 讛专讗"砖 讝"诇. 


讜讻谉 讻转讜讘 讘注诇讬讜转 讜讝讛 诇砖讜谞讜: 诪讚讚 讜讛谞讬讞 注诇 讙讘 住讬诪讟讗 拽谞讛. 驻讬专讜砖 讗驻讬诇讜 诪讚讚 讛诪讜讻专 讻砖讛讜讗 诪谞讬讞 注诇 讙讘讬 住讬诪讟讗 讚讛讜讛 诇讬讛 讻诪谞讬讞 讘讞爪专讜 砖诇 诇讜拽讞 砖讛住讬诪讟讗 讻专砖讜转 讛砖讜转驻讬谉 讜讻砖讗讚诐 诪谞讬讞 砖诐 驻讬专讜转讬讜 讛专讬 讛讬讗 诪讜砖讗诇转 诇讜 讘砖注讛 砖讻诇讬讜 谞转讜谞讬谉 砖诐 讛诇讻讱 讻砖讛诪讜讻专 诪谞讬讞 砖诐 驻讬专讜转讬讜 诇爪讜专讱 讛诇讜拽讞 讝讻讛 诇讜 住讬诪讟讗. 注讚 讻讗谉. 


讗诪专 诇讬讛 专讘讬 讝讬专讗 诇专讘讬 讗住讬 砖诪讗 诇讗 砖诪注 专讘讬 讗诇讗 讘诪讜讚讚谉 诇转讜讱 拽讜驻转讜. 讗讬转 住驻专讬诐 讚讙专住讬谞谉 讘讛讜 讘驻讬专讜砖 讗诇讗 讘诪讜讚讚 诇转讜讱 拽讜驻转讜 砖诇 讞讘讬专讜. 注诇讬讜转. 


讗诇讗 诇讗讜 砖诪注 诪讬谞讛 讻讗谉 讘诪讜讚讚 诇转讜讱 拽讜驻转讜 讻讗谉 讘诪讜讚讚 注诇 讙讘讬 拽专拽注. 讜谞专讗讛 诇讬 讚专讘讬 讗住讬 讛讜讛 讗驻砖专 诇讬讛 诇讗讜拽诪讛 讘诪讜讚讚 诇转讜讱 拽讜驻转讜 砖诇 诪讜讻专 讻讬 讛讬讻讬 讚诇讗 转讬拽砖讬 诇讬讛 诪专讘讬 讬讜讞谞谉 诇专讘讬 讬讜讞谞谉 讗诇讗 讚讙诪专讗 诇讗 诪砖诪注 诇讬讛 讛讻讬谉 诇驻讬 砖讗讬谉 讚专讻讜 砖诇 诪讜讻专 诇诪讚讜讚 诪转讜讱 讻诇讬讜 讜谞讜转谉 诇讻诇讬讜. 


诪讚讚 讜诇讗 诪砖讱 诇讗 拽谞讛 诪讗讬 诇讗讜 讘住讬诪讟讗 诇讗 讘专砖讜转 讛专讘讬诐. 讜拽砖讬讗 诇讬 讗诪讗讬 诇讗 讗讜拽诪讛 讘讞爪专讜 讚诪讜讻专 讜讘讛讻讬 讛讜讛 诪讬转专爪讛 诇讬讛 砖驻讬专 住讬驻讗 讚拽转谞讬 讗诐 讛讬讛 驻拽讞 砖讜讻专 讗转 诪拽讜诪讜. 讜诇讗 讗讬爪讟专讬讻谉 诇讗拽砖讜讬讬 讜讗讬 讘专砖讜转 讛专讘讬诐 诪诪讗谉 讗讙专. 讜诇讗 诇讚讞讜拽讬 讜诇驻专讜拽讬 讜讗讬 专砖讜转 讘注诇讬诐 讛讬讗 砖讜讻专 讗转 诪拽讜诪讜. 讜讬砖 诇讜诪专 讚讟驻讬 谞讬讞讗 诇讬讛 讘讛讻讬谉 诪砖讜诐 砖讗讬谉 讚专讻谉 砖诇 诪讜讻专讬 驻讬专讜转 诇诪讻讜专 讘讞爪专谉 讗诇讗 诪讜爪讬讗讬谉 讛谉 讘砖讜拽 讻讚讬 砖讬拽驻爪讜 注诇讬讛诐 诇讜拽讞讬诐. 讻谉 谞专讗讛 诇讬. 讛专砖讘"讗 讝"诇. 
讜诇讬讻讗 诇砖谞讜讬讬 谞诪讬 讘诪讜讚讚 诇转讜讱 讻诇讬讜 砖诇 诪讜讻专 讚住转诐 诪讜讚讚 讜谞讜转谉 讘讻诇讬 诇转讜讱 讻诇讬讜 砖诇 诇讜拽讞 讛讜讗 谞讜转谉 讛诇讻讱 讗讬 诪讬讬专讬 讘谞讜转谉 诇转讜讱 讻诇讬讜 砖诇 诪讜讻专 讛讜讛 诪讬讘注讬 诇讬讛 诇驻专讜砖讬. 注诇讬讜转. 讜讛转讜住驻讜转 转讬专爪讜 讘注谞讬谉 讗讞专. 


讻诇 诪拽讜诐 砖讬砖 诇讜 专砖讜转 诇讛谞讬讞. 讻转讜讘 讘转讜住驻讜转 讜讗讜诪专 专"讬 讚讘注讬 诇诪讬诪专 讝讬诇 拽谞讬 讜讻讬讜谉 讚诪讚讚 讻讜' 驻讬专讜砖 住转诪讗 讝讬诇 拽谞讬 讗"诇 讗讘诇 讗诐 讗诪专 拽谞讬 诇讱 讻诇讬 讘专砖讜转讜 谞诪讬 拽谞讛 讻讚讗诪专讬谞谉 诇拽诪谉. 讙诇讬讜谉 转讜住驻讜转. 讜讻转讜讘 讘转讜住驻讜转 讛专讗"砖 讝"诇 讚讛讗 讚讗诪专讬谞谉 讚诪讚讬讚转 讛诪讜讻专 诇转讜讱 讻诇讬讜 砖诇 诇讜拽讞 讛讜讬 讻诪讗谉 讚讗诪专 诇讬讛 讝讬诇 拽谞讬 讚讗讬 诇讗 诪讚讚 讘注讬 诇诪讬诪专 讝讬诇 拽谞讬 讚诇讗 讛讜讬 讚注转讬讛 讚诇讬拽谞讬 诇讬讛 讻诇讬讜 讗谞讞讬谞讛讜 讻讬讜谉 讚诪讞讜住专讬谉 诪讚讬讚讛 讗诇讗 诇讚注转 砖讬诪讚讚诐 讜讗讞专 讻讱 讬诪砖讜讱 讜讬讝讻讛 讘讛诐 讗讘诇 讻砖诪讚讚 讛诪讜讻专 讜讛谞讬讞 诇转讜讱 讻诇讬讜 砖诇 诇讜拽讞 诇讗 讘注讬 诇诪讬诪专 诇讬讛 讝讬诇 拽谞讬 讜讚讜拽讗 诪讚讚 讘住讬诪讟讗 讗讘诇 讻诇讬讜 砖诇 诇讜拽讞 讘专砖讜转 诪讜讻专 讜诪讚讚 诇转讜讻讜 讛诇讜拽讞 诇讗 讛讜讬 讻诪讗谉 讚讗诪专 诇讬讛 讝讬诇 拽谞讬 讚诪讛谞讬 讗驻讬诇讜 讻砖讛讻诇讬 砖诇 诇讜拽讞 讘专砖讜转 诪讜讻专 砖讗讬谉 讛诪讚讬讚讛 讗诇讗 讙诇讜讬 讚注转 砖讗讬谞讜 诪注讻讘 注诇 拽谞讬讬转 讛诇讜拽讞 讜专讜爪讛 讛讜讗 砖讬拽谞讛 讘讗讜驻谉 砖讬砖 诇讜 诇拽谞讜转 讗讘诇 讗讬谉 讘讛 讙诇讜讬 讚注转 砖讬拽谞讛 诇讜 讛讜讗 讗转 专砖讜转讜 砖讬拽谞讛 诇讜 砖诐 讻诇讬讜 注讚 讻讗谉. 讜讻谉 讻转讘 讛专"讬 讘注诇讬讜转.





诪讛专砖"讗 - 讞讬讚讜砖讬 讛诇讻讜转

讘驻专砖讘"诐 讘讚"讛 讗诐 讛讬讛 驻拽讞 讻讜' 讗诐 讘专砖讜转 讘注诇讬诐 讛谉 讻讜' 注讻"诇 诇驻讬 诪讛 砖驻专砖讘"诐 讻讜' 诪转谞讬转讬谉 讘住讬诪讟讗 讜讻专讘讬 讝讬专讗 诇讗 讛讜讛 讗爪讟专讬讱 诇讬讛 讛讻讗 谞诪讬 诇驻专砖 讗诐 讘专砖讜转 讘注诇讬诐 讻讜' 讗诇讗 讚讗讬讬专讬 讘驻砖讬讟讜转 谞诪讬 讘住讬诪讟讗 讜讚讜"拽:


转讜住' 讘讚"讛 诪讚讚 讜讛谞讬讞 讻讜' [讗] 讗讘诇 注诇 讙讘讬 拽专拽注 诇讗 讗注"讙 讚诪砖讬讻讛 诪讜注诇转 讻讜' 注讻"诇 讛讗讬 讗注"讙 讻讜' 砖讻转讘讜 讗讬谉 诇讜 诪拽讜诐 讛讻讗 诇驻讬 注谞讬谞讜 讜诇讜诇讬 砖讬专讗转讬 讛讬讛 谞专讗讛 诇讛讙讬讛 讜讬砖 诇讚讞讜转 讗注"讙 讚诪砖讬讻讛 讻讜' 讜专"诇 讚诪爪讬谞谉 诇诪讬诪专 讚讗讬讬专讬 砖驻讬专 讘诪讚讚 诇讜拽讞 讚讗注"讙 讚诪砖讬讻讛 讻讜' 讘诇讗 诪砖讬讻讛 注诇 讙讘讬 住讬诪讟讗 讙专注 讜诇讗 拽谞讛 讗祝 讘诪讚讚 诇讜拽讞 讜讚讜"拽:


讘讚"讛 讜讗讬 讘专"讛 诪诪讗谉 讗讙专 讗讘诇 讘住讬诪讟讗 诪爪讬 讗讙专 讻讜' 注讻"诇 讜诇注讬诇 讘驻专拽讬谉 讻转讘讜 讛转讜住' 讘砖诐 专砖讘"讗 讚讘住讬诪讟讗 谞诪讬 诇讗 诪爪讬 讗讙专 讗诇讗 讚讗驻砖专 诇讗讜拽诪讗 讘专砖讜转 砖诇 砖谞讬讛诐 讜讚讜"拽:





讞讻诪转 砖诇诪讛

专"砖 讘讚"讛 讛诪讜讻专 驻讬专讜转 讻讜' 讜讻讱 讛住"讚:





专砖"砖

专"砖 讚"讛 诪讬谉 讗讞讚. 讚讗诐 讟注谞讜 讬讬谉 讜讞讜诪抓 讻讜'. 讬讜转专 讛诇"诇 讘讗诐 讟注谞讜 讬讬谉 讗讜 讞讜诪抓 诇讘讚 讜讛讜讚讛 诇讜 讘讞讘讬专讜. 讜注诪砖"讻 讘讘"诪 (拽' 讘') 讘专砖"讬:



转讚"讛 转"砖. 讜谞专讗讛 讻讜' 诪砖诪注 讻讜' 诪讚诇讗 拽转谞讬 讻讜'. 诇讻讗讜专讛 讛讗 讙诐 诇专"讝 诪讛谞讬 注讻"驻 讘诪讜讚讚 诇转讜讱 拽讜驻转讜. 讜讛谞讛 讬诇"驻 讘讗诪转 讚拽讜砖讬讬转 讛讙诪专讗 讛讜讗 注诇 专讬讜"讞 讘注爪诪讜 讜讗驻讬诇讜 诇专"讝. 讜讘讝讛 讗"砖 诪讗讬 讚诪转专抓 讘专讛"专 讜讛讜爪专讱 诇讚讞讜拽 讘住讬驻讗 讚讛"拽 讜讗诐 讘专砖讜转 讘注诇讬诐 讜诇讗 诪讜拽讬 诇讛 讻讜诇讛 讘专"讘 (讜讛转讜住' 谞讚讞拽讜 讘讝讛) 诪砖讜诐 讚诇拽诪谉 诪讬讘注讬讗 诇谉 讗讬 讻诇讬讜 砖诇 诇讜拽讞 拽讜谞讛 讘专"讘 讜谞讻讜谉 讘注讝"讛:





讛讙讛讜转 讬注讘"抓

讜讗讬讻讗 讚谞讬讞讗 诇讬讛 讘讞诇讗. 谞"讘 讻讙讜谉 讘砖专讘 讗讜 诇注砖讜转 讻讘砖讬谉 讜讻讬讜爪讗:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪专讗 砖诪讗 诇讗 砖诪注 专讘讬. 讻注讬谉 讝讛 讞讜诇讬谉 讛' 讘':


专砖讘"诐 讚"讛 诪讬谉 讗讞讚 讜讻讜' 讚讗诐 讟注谞讜 讬讬谉 讜讞讜诪抓. 拽砖讛 诇讬 讛讗 拽讬"诇 讘砖讘讜注讜转 讚祝 诪 注"讗 讚讟注谞讜 讞讟讬诐 讜砖注讜专讬诐 讜讛讜讚讛 讘讗讞讚 讚讞讬讬讘 讜讛讜"诇 诇讛专砖讘"诐 诇诪谞拽讟 讟注谞讜 讬讬谉 讜讛讜讚讛 讞讜诪抓:





讞讬讚讜砖讬 讛专讬"诪

诪转谞讬' 讛诪讜讻专 驻讬专讜转 讻讜' 诪砖讱 讜诇讗 诪讚讚 拽谞讛 讻讜' 讗讘诇 讛诇讜拽讞 驻砖转谉 讻讜'. 讬砖 诇讚拽讚拽 讚讛转讞讬诇 讘诪讜讻专 讜住讬讬诐 讘诇讜拽讞 讛讗 诪砖讱 拽讗讬 讗诇讜拽讞 讜讛讬讛 诇讬讛 诇诪讬谞拽讟 讛诇讜拽讞 驻讬专讜转 讻讜' 诪砖讱 讻讜'. 讗讜 讙诐 讘住讬驻讗 讛诪讜讻专 驻砖转谉 讻讜' 讘诪讛 讚讗讜专讞讬讛 讘讛讙讘讛讛 讻谞"诇. 讜诇诪讛 砖讬谞讛:


讜讬"诇 讚讛讗 诪砖讱 诪讬讬专讬 讘住讬诪讟讗 讗讜 讞爪专 讛砖讜转驻讬诐 讻诪"砖 讛谞"讬 讜讻诪讘讜讗专 讘砖"住. 讜讛谞讛 讛讬讻讗 讚讛诪讜讻专 谞讜转谞讜 诇转讜讱 讞爪讬专讜 砖诇 诇讜拽讞 讗讜 讛诇讜拽讞 诪讜砖讱 诇讞爪专讜 诪讛谞讬 讗祝 讘诪讬讚讬 讚讗讜专讞讬讛 讘讛讙讘讛讛. 讚诪讛 砖讘讗 诇讞爪讬专讜 讻讘讗 诇讬讚讜 讜讝讛讜 讘讛讙讘讛讛. 专拽 诪砖讬讻讛 讻砖讗讬谞讜 专砖讜转 诪讬讜讞讚转 诇诇讜拽讞 讚讗讬谞讜 讘讗 诇讬讚讜 专拽 讛诪注砖讛 砖诇讜 砖诪讜砖讻讜 讞砖讬讘 拽谞讬谉 讜讝讛 诇讗 诪讛谞讬 讘诪讬讚讬 讚讗讜专讞讬讛 讘讛讙讘讛讛. 讜讛讟注诐 讗祝 讚讛讙讘讛讛 拽讜谞讛 讗祝 讘诪讛 讚诇讗讜 讗讜专讞讬讛 讜讻谉 诪砖讬讻讛 讘诇讗讜 讗讜专讞讬讛 讻讚讗诪专 讘驻"拽 讚诪爪讬注讗 诪"诪 讻砖讗讬谉 拽谞讬谉 讟讜讘 讬讜转专. 讗讘诇 讛讙讘讛讛 讻讬讜谉 讚诪讜专讛 讬讜转专 砖讘讗 诇专砖讜转讜 讜谞注砖讛 砖诇讜 诪诪砖讬讻讛. 讜诇讻讱 讚讜拽讗 讘诪讛 讚诇讗讜 讗讜专讞讬讛 讘讛讙讘讛讛 诪讜专讛 讛诪砖讬讻讛 注诇 砖讘讗 诇专砖讜转讜 讜谞注砖讛 砖诇讜 讗祝 砖讗讬谞讜 专砖讜转 讛诪讬讜讞讚转 诪"诪 诪注砖讛 讛诪砖讬讻讛 诪讜专讛 注诇 讝讛 讻讬讜谉 砖讗讬谉 讚专讻讜 讘讛讙讘讛讛 讜拽讜谞讛 讗讘诇 讘诪讛 讚讗讜专讞讬讛 讘讛讙讘讛讛 砖讜讘 讗讬谉 讛诪砖讬讻讛 诪讜专讛 讻诇诇 砖讘讗 诇专砖讜转讜 讻讬讜谉 讚讗祝 砖讬拽谞讛 讗讬谞讜 讘讬讚讜 注讚讬讬谉 讜讚专讻讜 诇讛讘讬讗讜 诇讬讚讜 诪诪砖. 讜诇讻讱 诇讗 拽谞讛 讜讻诪"砖 讛专讗"砖 讝"诇 讚讻诇 拽谞讬谉 爪专讬讱 诇讛讬讜转 诪讜专讛 砖谞注砖讛 砖诇讜. 讜诪讜讻专讞 讻谞"诇 砖诇讗 讬拽砖讛 讙诐 讘诪砖讬讻讛 讜讛讙讘讛讛 拽讜砖讬转 转讜住驻讜转 诇注讬诇 讗诪住讬专讛 讜诪砖讬讻讛 讜讻讬 诪爪讜转 讛谉 砖诪讘讟诇讬谉 讝讗"讝 讻讜' 讜注"讻 讻谞"诇. 诪砖讗"讻 讻砖讘讗 诇讞爪讬专讜 砖讛讜讗 讘讗 诇讬讚讜 讜讛讜讗 讻讛讙讘讛讛 讻谞"诇:


讜讛谞讛 讘讞爪专 讛砖讜转驻讬谉 砖讗讬谉 讘讛 讚讬谉 讞诇讜拽讛 砖诪讘讜讗专 讘谞讚专讬诐 驻专拽 讛砖讜转驻讬谉 诇诪"讚 讬砖 讘专讬专讛 讻诇 讗' 讘砖注讛 砖诪砖转诪砖 讘讜 讛讜讘专专 讛讚讘专 砖讗讝 讛讞爪专 砖诇讜 诇讙诪专讬 讜诇讗 诪爪讬 诇讗住专讜 注诇讬讜 讗祝 讘拽讜谞诐 讚诪转讞诇转 讛拽谞讬谉 讻讱 讛讞诇讜拽讛 注"砖. 讜讻谉 讘砖注讛 砖诪讜谞讞 讞驻爪讬讜 砖诇 砖讜转祝 讗讞讚 讛讜讬 转砖诪讬砖讜 注"砖. 讜讗"讻 诇诪讛 诇讗 拽谞讬 诇讻讗讜专讛 讘讞爪专 讛砖讜转驻讬谉 讗祝 讘讚讬讘讜专 讗讜 讛诪讜讻专 诪谞讬讞 讻讗诇讜 讛谞讬讞讜 讘讞爪专讜 砖诇 诇讜拽讞 诇讘讚. 讚讛讗 讗诐 讬讛讬讛 讛讚讬谉 讚拽谞讬 砖讜讘 谞注砖讛 讗讝 讞爪讬专讜 砖诇 诇讜拽讞 讚讛讜讘专专 讻谞"诇 讻讬讜谉 砖诪谞讬讞 讞驻爪讬讜. 讜谞讬诪讗 讻诪讜 讙讬讟讛 讜讞爪讬专讛 讘讗讬谉 讻讗' 讚讗诐 转转讙专砖 讬讛讬讛 诪讜谞讞 讘讞爪讬专讛 诪讛谞讬 讜讻谉 讻谞"诇 讚讗诐 讬拽谞讛 讛讜讗 讘讞爪讬专讜. 讗讱 讝"讗 讻诪讜 讚诇讗 诪讛谞讬 讘谞讜转谉 砖讟专 诪转谞讛 注诇 讛讞爪专 讜诪谞讬讞讜 讘讞爪专 讝讛 注爪诪讜 讘诇讬 拽谞讬谉 讗讞专 讚讗祝 讗诐 讬拽谞讛 讬讛讬讛 诪讜谞讞 讘讞爪讬专讜 讜讻诪"砖 诪讛专讬"讟 讝"诇. 诪"诪 讗讬谉 讻讗谉 讛转讞诇转 拽谞讬谉 讘诪讛 讬转讞讬诇 讚讘专 砖讬讛讬讛 诪讜专讛 砖谞注砖讛 砖诇讜 讜讻谉 讘讛谞"诇 讗祝 讗诐 讬讛讬讛 讛讚讬谉 讚拽谞讬 砖讜讘 讛讜讬 讞爪专讜 讚诇讜拽讞 诪"诪 讻讬讜谉 砖讗讬谉 讻讗谉 诪砖讬讻讛 专拽 讚讬讘讜专 讗讜 诪注砖讛 讛诪讜讻专 讚诇讗 诪讛谞讬 讻诇讜诐 讗讬谉 讻讗谉 讛转讞诇转 拽谞讬谉 砖讬讛讬讛 砖诇讜 讜讬讛讬讛 谞注砖讛 讞爪专 砖诇 诇讜拽讞 讻诇诇 讻谞"诇 讜诇讗 诪讛谞讬:


讗诪谞诐 讻砖讛诇讜拽讞 诪讜砖讱 讻讚讬谉 讚诪砖讬讻讛 讛讜讬 拽谞讬谉 讘讞爪专 讛砖讜转驻讬谉 专拽 讘诪讬讚讬 讚讗讜专讞讬讛 讘讛讙讘讛讛 讗诪专讬' 讚诇讗 诪讛谞讬 诪砖讜诐 讚讚专讻讜 诇讛讘讬讗讜 诇专砖讜转讜 讜讘诪砖讬讻讛 砖讗讬谞讜 讘讗 诇专砖讜转讜 讗祝 砖讬拽谞讛 诇讻讱 讗讬谞讜 诪讜专讛 砖谞注砖讛 砖诇讜 注讚讬讬谉 讗祝 砖讛讜讗 拽谞讬谉 讜诇讗 拽谞讬. 砖讜讘 讘讝讛 讘讞爪专 砖讗讬谉 讘讜 讚讬谉 讞诇讜拽讛 砖讬讬讱 砖驻讬专 讻谞"诇 讚讬拽谞讛 讘诪砖讬讻讛 讗祝 讚讗讜专讞讬讛 讘讛讙讘讛讛 讚讛讗 讗诐 讬拽谞讛 讘诪砖讬讻讛 砖诪讜砖讻讜 讛诇讜拽讞 砖讜讘 诪讜砖讻讜 诇专砖讜转讜 讜讘讗 诇讬讚讜 诇讙诪专讬 讻讛讙讘讛讛 讚讻讬讜谉 砖拽讜谞讛 讜诪砖转诪砖 讘讜 讘诪砖讬讻讛 讝讜 诇拽谞讜转讜 砖讜讘 讛讜讘专专 讛讚讘专 讚讛讞爪专 讗讝 砖诇讜 诇讙诪专讬 讜拽讜谞讛 砖讜讘 诪讟注诐 讞爪专. 讜讻讬讜谉 讚诪砖讬讻讛 讛讜讬 讻讚讬谉 讜讛讜讗 拽谞讬谉 专拽 讘诪讛 讚讗讜专讞讬讛 讘讛讙讘讛讛 诪讞讜住专 砖讬讘讗 诇专砖讜转讜 讻谞"诇. 讜讻讗谉 讗诐 讬拽谞讛 讗讬谞讜 诪讞讜住专 讻诇讜诐 讜讻讘专 讘讬讚讜 诪讟注诐 讘专讬专讛 讜砖讜讘 砖驻讬专 拽谞讬 讜注讚讬祝 诪讙讬讟讜 讜讞爪讬专讜 讘讗讬谉 讻讗' 讚讙讟 讻谞"诇. 讗讱 讛讗 拽讬"诇 讘讚讗讜专讬讬转讗 讗讬谉 讘专讬专讛. 讜讗祝 诇讛驻讜住拽讬诐 讘砖讜转驻讬诐 砖诐 讚讬砖 讘专讬专讛 诪"诪 讛讗 讛讟注诐 讻诪"砖 讛专"讬 讝"诇 砖诐 讜讻诪"砖 讛驻讜住拽讬诐 讚讗讬谉 爪讜专讱 砖诐 诇讜诪专 讛讜讘专专 诇诪驻专注 注"砖. 讜讗"讻 讬"诇 诇讛砖"讱 讝"诇 讚讘讘"讗 诇讗 诪讛谞讬 讘讞爪专 讜讘砖讜讻专 诪拽讜诪讜 讚讜拽讗 砖砖讜讻专 诪拽讜讚诐 注"砖. 讜讗"讻 爪专讬讱 诇讘专讬专讛 讙诐 讘讛谞"诇 讜讬砖 诇讚讞讜转:


讜讛谞讛 讘砖"住 讗诪专 讚讛诪讜讻专 诪讻讬 诪讟讬 讝讜讝讬 诇讬讚讬' 讗住转诇拽 诇讬讛 讚谞讙讚 讛诪讜讻专 谞拽专讗 诪讛 砖拽讬讘诇 讛诪注讜转 讜诇讙讘讬 讛诇讜拽讞 讛讝讻讜转 诪讛 砖注讜砖讛 讛拽谞讬谉 讘讛讞驻抓. 专拽 讘讬砖专讗诇 诪诪讬诇讗 讗讬谞讜 诪住转诇拽 注讚 砖讬讝讻讛 讘讜 讛诇讜拽讞 讻讜' 注"砖.. 讜讗"讻 讬"诇 讚讘专讬砖讗 谞拽讬讟 讛诪讜讻专 驻讬专讜转 讻讜' 讛讬讬谞讜 讚讗祝 砖拽讬讘诇 讛诪注讜转 讻讘专 讜诪讛"转 拽讜谞讛 诪"诪 拽诪"诇 讚诇讗 诪砖讱 讛诇讜拽讞 诇讗 拽谞讛 讚讗祝 砖讛讜讗 讻讘专 诪讻专 讜谞住转诇拽 砖拽讬讘诇 讛诪注讜转 诪"诪 诇讗 诪住转诇拽 注讚 砖讬拽谞讛 讛诇讜拽讞 讻谞"诇. 讜讘讝讛 诇驻注诪讬诐 讬"诇 讚诪讛谞讬 讗祝 讘诪讛 砖讚专讻讜 讘讛讙讘讛讛 讘讞爪专 讛砖讜转驻讬谉 砖讗讬谉 讘讜 讚讬谉 讞诇讜拽讛 讻谞"诇 讘诪砖讱. 讚讻讬讜谉 砖讻讘专 谞转谉 诪注讜转 讚拽谞讬 诪讛"转 专拽 诪讚专讘谞谉 讚拽讬"诇 讻专"讬 讜砖讜讘 讘讚专讘谞谉 讬砖 讘专讬专讛 讜砖驻讬专 讘讗 诇专砖讜转讜 讻讬讜谉 讚诪砖讬讻讛 拽谞讬谉 讜讻砖拽讜谞讛 讛讜讘专专 砖讘讗 诇专砖讜转讜 讻讛讙讘讛讛. 讜诇讻讱 转谞讬 讘住讬驻讗 讗讘诇 讛诇讜拽讞 驻砖转谉. 讛讬讬谞讜 讻砖诇讗 谞住转诇拽 讛诪讜讻专 讜诇讗 拽讬讘诇 讛诪注讜转 专拽 诇讛讬驻讜讱 砖诪爪讚 讝讻讬讬转 讛诇讜拽讞 诪诪讬诇讗 讬住转诇拽 讛诪讜讻专 讻讬讜谉 砖讝讛 讝讜讻讛 讘诪砖讬讻讛 讘讝讛 诇讗 拽谞讬 讻讬讜谉 砖讚专讻讜 讘讛讙讘讛讛 讻讬讜谉 讚诪讛"转 诇讗 拽谞讬 诪拽讜讚诐 砖讜讘 讗讬谉 讘专讬专讛 讘诪讚讗讜专讬讬转讗 讻谞"诇. 讜讗讬谞讜 诪讜注讬诇 讗祝 讘讞爪专 砖讗讬谉 讘讜 讚讬谉 讞诇讜拽讛 诪讟注诐 讘专讬专' 讻谞"诇 讜讗"砖 讚谞拽讬讟 讛诇讜拽讞 讻讜' 讻谞"诇:


讗诪谞诐 讘讗诪转 谞专讗讛 诪讛驻' 讚讙诐 讘谞转谉 诪注讜转 诇讗 诪讛谞讬 诪讟注诐 讘专讬专讛 讘讞爪专 讛砖讜转驻讬谉 讘诪讗讬 讚讗讜专讞讬' 讘讛讙讘讛讛 讻谞"诇 讜诇"讗 住讘专讗 讛谞"诇. 讗祝 讚讬砖 讘专讬专讛 讜爪"诇 讚诪"诪 讻讬讜谉 砖转诇讜讬 讝讛 讘讝讛 讜讘诪讗讬 讚讗讜专讞讬' 讘讛讙讘讛讛 诇讗 拽谞讬 诪砖讬讻讛 讜讗"讻 讻"讝 砖讗讬谞讜 拽讜谞讛 讜讗讬谞讜 诪讜谞讞 讘专砖讜转讜 (讞住专):





砖注专讬 转讜专转 讘讘诇

(驻讚 专注"讘) 讻诪诇讗 讗讜专讛 讜住诇讜.鈥斪┳欁⒆曌� 讝讛 诪讘讜讗专 讘讬专讜砖诇诪讬 讻诇讗讬诐 专驻"讜, 砖讗诪讛 讘讜爪专 讜讗诪讛 住诇讜, 讜讛谉 砖转讬 讗诪讜转 住讘讬讘讜转讬讜.


(驻讚 住注"讘) 讚转谞谉 讛谞讜讟注 讗转 讻专诪讜 讟"讝 讗诪讛 讜讻讜'.鈥斪ぷ�' 讚讜拽讗 讻砖讬砖 讘讬谞讬讛诐 讟"讝 讗诪讛 讗讬谉 诪爪讟专驻讬谉, 讗讘诇 驻讞讜转 诪讝讛 诪爪讟专驻讬诐 讜讞砖讜讘讬诐 讻专诐, 讻谉 谞专讗讛 讘讬讚 专诪"讛 讻讗谉. 讜诪"砖 专砖讘"诐 讘讝讛 讗讬谞讜 诪讜讘谉 诇讬.

